open-index/open-wikipedia-markdown huggingface dataset:
സ്പോട്ടിഫൈ

**സ്പോട്ടിഫൈ ടെക്നോളജി എസ് എ** (/ ˈspɒtɪfaɪ /) ഒരു സ്വീഡിഷ് അന്താരാഷ്ട്ര മീഡിയ സേവനദാതാവാണ്. 2006 ൽ സ്ഥാപിതമായ കമ്പനിയുടെ പ്രധാന ബിസിനസ്സ്, റെക്കോർഡ് ലേബലുകളിൽ നിന്നും മീഡിയ കമ്പനികളിൽ നിന്നും ഡി‌ആർ‌എം പരിരക്ഷിത പാട്ടുകൾ, വീഡിയോകൾ, പോഡ്‌കാസ്റ്റുകൾ എന്നിവ സ്ട്രീമിങ് സേവനത്തിലൂടെ വിതരണം ചെയ്യലാണ്. ഒരു ഫ്രീമിയം സേവനമെന്ന നിലയിൽ, സ്പോട്ടിഫൈയുടെ അടിസ്ഥാന സേവനങ്ങൾ സൗജന്യമാണ്, എന്നാൽ പരസ്യങ്ങൾ ഉണ്ടാവും. അതേസമയം പണമടച്ചു വരിക്കാരാവുന്നവർക്ക് പരസ്യങ്ങൾ ഇല്ലാത്ത, മികച്ച നിലവാരമുള്ള ഓഡിയോ സ്ട്രീമിങ് സേവനവും ലഭിക്കും.  
ലഘുചിത്രം|സ്പോട്ടിഫൈ ലോഗോ

2008 ഒക്ടോബർ 7 ന് പ്രവർത്തനം ആരംഭിച്ച സ്പോട്ടിഫൈ 50 ദശലക്ഷത്തിലധികം ഗാനങ്ങൾ ലഭ്യമാക്കുന്നു. ആർട്ടിസ്റ്റ്, ആൽബം, പാട്ടിന്റെ തരം എന്നീ ഘടകങ്ങൾ ഉപയോഗിച്ച് ഉപയോക്താക്കൾക്ക് പാട്ടുകൾ തിരയാനും, പ്ലേലിസ്റ്റുകൾ സൃഷ്ടിക്കാനും, പങ്കിടാനും കഴിയും. യൂറോപ്പ്, അമേരിക്ക, ഓസ്‌ട്രേലിയ, ന്യൂസീലൻഡ്, ഏഷ്യയുടെയും ആഫ്രിക്കയുടെയും ചിലഭാഗങ്ങളിലും ഇപ്പോൾ സ്പോട്ടിഫൈയുടെ സേവനം ലഭ്യമാണ്. 2019 ഫെബ്രുവരി 26 ന് സ്പോട്ടിഫൈ ഇന്ത്യയിൽ സേവനം ആരംഭിച്ചു. വിൻഡോസ്, മാക് ഒഎസ്, ലിനക്സ് കമ്പ്യൂട്ടറുകൾ, ഐഒഎസ്, ആൻഡ്രോയിഡ് സ്മാർട്ട്‌ഫോണുകൾ, ടാബ്‌ലെറ്റുകൾ എന്നിവയുൾപ്പെടെ മിക്ക ആധുനിക ഉപകരണങ്ങളിലും സ്‌പോട്ടിഫൈ ലഭ്യമാണ്. 2019 ഒക്ടോബർ വരെയുള്ള കണക്കുകൾ പ്രകാരം, കമ്പനിക്ക് പ്രതിമാസം 248 ദശലക്ഷം  സജീവ ഉപയോക്താക്കളുണ്ടായിരുന്നു, ഇതിൽ 113 ദശലക്ഷം പണമടച്ചുള്ള വരിക്കാരാണ്.

പരമ്പരാഗത മ്യൂസിക് വിപണിയിൽ നിന്ന് വ്യത്യസ്തമായി, ഒരു കലാകാരന്റെ പാട്ടുകൾ എത്രതവണ സ്ട്രീം ചെയ്തു എന്ന് അടിസ്ഥാനമാക്കി, ആൽബത്തിന്റെ വിതരണക്കാർക്ക് റോയൽറ്റി നൽകുകയാണ് സ്പോട്ടിഫൈ ചെയ്യുന്നത്. മൊത്തം വരുമാനത്തിന്റെ എഴുപതു ശതമാനവും അവർ വിതരണക്കാർക്ക് നൽകുന്നു വിതരണക്കാരാകട്ടെ അവരുടെ വ്യക്തിഗത കരാറുകളുടെ അടിസ്ഥാനത്തിൽ കലാകാരന്മാർക്ക് പണം നൽകുന്നു. ടെയ്‌ലർ സ്വിഫ്റ്റ്, തോം യോർക്ക് എന്നിവരടക്കം നിരവധി ഗായകരും,  നിർമാതാക്കളും അവർക്ക് ന്യായമായ പ്രതിഫലം നൽകുന്നില്ല എന്ന കാരണത്താൽ സ്‌പോട്ടിഫിയെ വിമർശിച്ചിട്ടുണ്ട്. 2017 ൽ, ലൈസൻസ് കരാറുകൾ പുതുക്കുന്നതിന് ഭാഗമായി  യൂണിവേഴ്സൽ മ്യൂസിക് ഗ്രൂപ്പ്, മെർലിൻ നെറ്റ്‌വർക്ക് എന്നിവയുടെ ഭാഗമായ കലാകാർക്ക് അവരുടെ ആൽബങ്ങൾ കുറച്ചു കാലത്തേക്ക് പണമടച്ചുള്ള വരിക്കാർക്ക് മാത്രമായി വിതരണം ചെയ്യുമെന്ന് സ്പോട്ടിഫൈ പ്രഖ്യാപിച്ചു. 

സ്പോട്ടിഫൈയുടെ അന്താരാഷ്ട്ര ആസ്ഥാനം സ്വീഡനിലെ സ്റ്റോക്ക്ഹോമിലാണ്, എന്നിരുന്നാലും ഓരോ പ്രദേശത്തിനും അതിന്റേതായ ആസ്ഥാനമുണ്ട്. ഫെബ്രുവരി 2018 മുതൽ, സ്പോട്ടിഫൈ  ന്യൂയോർക്ക് സ്റ്റോക്ക് എക്സ്ചേഞ്ചിൽ ലിസ്റ്റുചെയ്തിട്ടുണ്ട്, കൂടാതെ 2018 സെപ്റ്റംബറിൽ കമ്പനി അതിന്റെ ന്യൂയോർക്ക് സിറ്റിയിലുള്ള ഓഫീസുകളെ 4 വേൾഡ് ട്രേഡ് സെന്ററിലേക്ക് മാറ്റി.

## ലഭ്യത

ലോകമെമ്പാടുമുള്ള 79  രാജ്യങ്ങളിൽ സ്പോട്ടിഫൈ നിലവിൽ ലഭ്യമാണ്.

## അവലംബം

## ബാഹ്യ കണ്ണികൾ

* 

വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
വർഗ്ഗം:ഐ.ഒ.എസ് സോഫ്റ്റ്‌വെയർ
വർഗ്ഗം:വിൻഡോസ്‌ സോഫ്റ്റ്‌വെയർ
ഫേൺഡെയ്ൽ

**ഫേൺഡെയ്ൽ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ഹംബോൾട്ട് കൌണ്ടിയിൽ സ്ഥിതിചെയ്യുന്ന ഒരു നഗരമാണ്. 2000 ലെ അമേരിക്കൻ സെൻസസിലെ ജനസംഖ്യാ കണക്കായ 1,382 ൽ നിന്ന് ജനസംഖ്യ 2010 ലെ സെൻസസിൽ 1,371 പേരായി കുറഞ്ഞിരുന്നു. ഡസൻ കണക്കിന് സംരക്ഷണമുള്ള വിക്ടോറിയൻ ശൈലിയിലുള്ള വാണിഭശാലകളും ഭവനങ്ങളും നഗരത്തിൽ നിലനിൽക്കുന്നു. കാലിഫോർണിയയിലെ ലോസ്റ്റ് കോസ്റ്റിലേയ്ക്കും നഗരത്തിലേയ്ക്കുമുള്ള വടക്കൻ കവാടമാണ് ഫേൺഡെയ്ൽ നഗരം. ഇത് ഈൽ നദീമുഖത്തിനു സമീപത്തെ വിശാലമായ സമതലത്തിന്റെ അറ്റത്തായും അതുപോലെതന്നെ തീരദേശ റെഡ്‍വുഡ് വനങ്ങളുടെ സംരക്ഷണമേഘയ്ക്ക് സമീപത്തുമായാണ് സ്ഥിതി ചെയ്യുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വെഞ്ചുറ, കാലിഫോർണിയ

**വെഞ്ചുറ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, വെഞ്ചുറ കൗണ്ടിയുടെ കൌണ്ടിസീറ്റായ നഗരമാണ്. ഈ നഗരം ഔദ്യോഗികമായി സാൻ ബ്യൂണാവെഞ്ചുറ എന്നറിയപ്പെടുന്നു. യൂറോപ്പ്യൻ പര്യവേക്ഷകർ പസിഫിക് തീരത്തുകൂടി സഞ്ചരിക്കുമ്പോൾ വെഞ്ചുറയിൽ ഷിഷോലോപ് എന്നു വിശേഷിപ്പിക്കപ്പെട്ട ഒരു ചുമാഷ് ഗ്രാമവുമായി ആകസ്മികമായി സന്ധിച്ചിരുന്നു. 1782 ൽ മിഷൻ സാൻ ബ്യൂണാവെഞ്ചുറ സമീപപ്രദേശത്തു സ്ഥാപിക്കപ്പെടുകയും വെഞ്ചുറ നദിയിലെ ജലം മിഷൻറെ ദൈനംദിന പ്രവർത്തനങ്ങൾക്ക് ഉപയോഗപ്പെടുത്തുകയും ചെയ്തിരുന്നു. മിഷൻ സംവിധാനത്തിനു ചുറ്റുമായി നഗരം വളർന്നു വികസിക്കുകയും 1866 ൽ ഇതു സംയോജിപ്പിക്കപ്പെടുകയും ചെയ്തു. 1920 കളിൽ സമീപപ്രദേശങ്ങളിലെ എണ്ണപ്പാടങ്ങളുടെ വികസനവും ഓട്ടോമോബൈൽ സഞ്ചാര സൌകര്യങ്ങളുംറിയൽ എസ്റ്റേറ്റ് രംഗത്ത്  ഒരു വലിയ  കുതിച്ചുകയറ്റത്തിനു കാരണമായിത്തീർന്നു. ഇക്കാലത്ത് നിരവധി അതിരടയാളങ്ങളായി കണക്കാക്കപ്പെട്ട സൗധങ്ങളുടെ നിർമ്മാണം നടന്നിരുന്നു. മതപ്രവർത്തക സംഘവും ചുറ്റുപാടുമുള്ള കെട്ടിടങ്ങളും, സാംസ്കാരിക, ലഘുവ്യാപാര, താമസകേന്ദ്രങ്ങളോടെ നഗരകേന്ദ്രത്തിൻറെ ഭാഗവും സന്ദർശകരുടെ ലക്ഷ്യസ്ഥാനമായി മാറുകയും ചെയ്തു. 

ലോസ് ആഞ്ചലസിനും സാന്താ ബാർബറയ്ക്കുമിടയിലുള്ള ഒരു യഥാർത്ഥ യുഎസ് യാത്രാ മാർഗ്ഗമായ യു.എസ്. 101 പാതയിലാണ് വെഞ്ചുറ നഗരം സ്ഥിതിചെയ്യുന്നത്. ഇപ്പോൾ ഈ അതിവേഗപാത വെഞ്ചുറ ഫ്രീവേ എന്നറിയപ്പെടുന്നുണ്ടെങ്കിലും നഗരത്തിലെ പ്രധാന പാതയ്ക്കു സമാന്തരമായി കടന്നുപോകുന്ന യഥാർത്ഥ യാത്രാമാർഗ്ഗം എൽ കാമിനോ റീയൽ എന്ന പേരിൽ നിർദ്ദേശിക്കപ്പെട്ടിരിക്കുന്നതും 1769 നും 1833 നും ഇടയിലായി രൂപീകരിക്കപ്പെട്ട കാലിഫോർണിയ മിഷനുകൾ എന്നറിയപ്പെടുന്ന 21 സ്പാനിഷ് മതപ്രവർത്തക ദൗത്യ സംഘ പരമ്പരകളെ തമ്മിൽ ബന്ധിപ്പിക്കുന്നതുമാണ്.

രണ്ടാം ലോകയുദ്ധാനന്തര കാലഘട്ടത്തിൽ സാമ്പത്തിക വികസനത്തിൽ ഈ സമൂഹം കിഴക്കൻ പ്രദേശങ്ങളിലേയ്ക്ക് വളർന്നു വികസിക്കുകയും ഓക്സനാട് സമതലത്തിന്റെ അറ്റത്തു സാന്ത ക്ലാര നദിയാൽ സൃഷ്ടിക്കപ്പെട്ട സമ്പന്നമായ കൃഷിഭൂമിയിൽ  നിരനിരയായി കുടുംബങ്ങളുടെ വാസത്തിനു യോഗ്യമായ വീടുകൾ നിർമ്മിക്കപ്പെടുകയും ചെയ്തു. 2000 ലെ സെൻസസിൽ 100,916 ആയിരുന്ന ഈ നഗരത്തിലെ ജനസംഖ്യ, 2010 ലെ സെൻസസിൽ 106,433 ആയി ഉയർന്നിരുന്നു.

## ചരിത്രം
10,000 മുതൽ 12000 വർഷത്തോളമായി ഈ പ്രദേശത്ത് ജനവാസമുണ്ടായിരുന്നുവെന്നാണ് പുരാവസ്തു പഠനങ്ങൾ വ്യക്തമാക്കുന്നത്. പുരാവസ്തു ഗവേഷണങ്ങളുടെ ഫലമായി ലഭിച്ച അവരുടെ സംസ്കാരത്തിൽ നിന്നും ഉരുത്തിരിഞ്ഞ കരകൌശലവസ്തുക്കളിൽനിന്ന് വെളിവാക്കപ്പെടുന്നത്, ചുമാഷ് വർഗ്ഗക്കാർക്ക് കാലിഫോർണിയയുടെ മദ്ധ്യ, തെക്കൻ തീരപ്രദേശങ്ങളുമായി വളരെ ആഴത്തിലുള്ള വേരുകളുണ്ടായിരുന്നുവെന്നാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഡാനിയൽ സ്റ്ററിഡ്ജ്

ഒരു ഇംഗ്ലീഷ് പ്രൊഫഷണൽ ഫുട്ബോൾ കളിക്കാരനാണ് **ഡാനിയൽ ആൻഡ്രൂ സ്റ്ററിഡ്ജ്** (ജനനം : സെപ്റ്റംബർ 1, 1989). ഇംഗ്ലണ്ട് ദേശീയ ഫുട്ബോൾ ടീമിലും, പ്രീമിയർ ലീഗ് ക്ലബ്ബായ ലിവർപൂളിൽ നിന്നും വായ്‌പ അടിസ്ഥാനത്തിൽ വെസ്റ്റ് ബ്രോംവിച്ച് ആൽബിയോണിനായും അദ്ദേഹം കളിക്കുന്നു. ഒരു സ്ട്രൈക്കർ ആയിട്ടാണ് സാധാരണ കളിക്കുന്നത് എങ്കിലും ചില അവസരങ്ങളിൽ ഒരു വിംഗർ ആയി ഉപയോഗിക്കപ്പെടാറുണ്ട്. 

ബർമിങ്ഹാമിൽ ജനിച്ച സ്റ്ററിഡ്ജ്, ആസ്റ്റൺ വില്ല അക്കാഡമിയിൽ നാലുവർഷം ചിലവഴിച്ചശേഷം കവൻട്രി സിറ്റിയിലേയ്ക്കു മാറി. 2003 ൽ മാഞ്ചസ്റ്റർ സിറ്റിക്ക് വേണ്ടി അദ്ദേഹം കരാർ ഒപ്പിട്ടു. സിറ്റിയിൽ തന്നെ തുടർന്ന അദ്ദേഹം രണ്ടു എഫ്.എ. യൂത്ത് കപ്പ് ഫൈനലുകളിൽ കളിച്ചു. 2007-08 സീസണിൽ അരങ്ങേറ്റം കുറിച്ച അദ്ദേഹം എഫ്.എ. യൂത്ത് കപ്പ്, എഫ്.എ. കപ്പ്, പ്രീമിയർ ലീഗ് എന്നീ വിവിധ ലീഗുകളിൽ ഒരേ സീസണിൽ ഗോൾ നേടിയ ഒരേയൊരു കളിക്കാരനായി. 2009 ൽ സിറ്റി വിട്ട് ചെൽസി ക്ലബ്ബുമായി കരാർ ഒപ്പുവെച്ചു. 2010-11 സീസണിന്റെ രണ്ടാം പകുതിയിൽ വായ്പ അടിസ്ഥാനത്തിൽ അദ്ദേഹം ബോൾട്ടൻ വാൻഡേഴ്സിലെത്തി. 2011-12 സീസണിൽ ബോൾട്ടണിലെ മികച്ച പ്രകടനത്തിന്റെ അടിസ്ഥാനത്തിൽ ചെൽസിയിലേക്ക് അദ്ദേഹം
മടങ്ങിയെത്തി. 2013 ജനുവരിയിൽ ചെൽസിയിൽ നിന്നു ലിവർപൂളിലേക്ക് ചേക്കേറി. അവിടെ ലൂയിസ് സുവാരസുമായി പങ്കുചേർന്ന് എസ്എഎസ് എന്ന് അറിയപ്പെടുന്ന ആക്രമണനിര രൂപീകരിച്ചു. ഇതിന്റെ ബലത്തിൽ ലിവർപൂൾ 2013-14 സീസണിൽ, സ്റ്ററിഡ്ജ് നേടിയ 21 ഗോളുകൾ ഉൾപ്പെടെ, 100 ലീഗ് ഗോളുകൾ നേടി. തുടർന്നു രണ്ട് സീസണുകളിൽ പരിക്കുകൾ മുഖേന സ്റ്ററിഡ്ജ് വളരെ കുറച്ച് പ്രാവശ്യം മാത്രമാണ് കളത്തിൽ ഇറങ്ങിയത്. 

എല്ലാ തലങ്ങളിലും ഇംഗ്ലണ്ടിനെ സ്റ്ററിഡ്ജ് പ്രതിനിധാനം ചെയ്തു. പതിനഞ്ച് തവണ അണ്ടർ 21 ടീമിൽ കളിച്ച അദ്ദേഹം 4 ഗോളുകൾ നേടി. 2011 നവംബർ 15 ന് സ്വീഡനെതിരെ കളിച്ച് ഇംഗ്ളീഷ് ദേശീയ ടീമിൽ അരങ്ങേറ്റം കുറിച്ചു. 2012 ഒളിമ്പിക്സിലും 2014 ഫിഫ ലോകകപ്പിലും ദേശീയ ടീമിൽ അദ്ദേഹം തിരഞ്ഞെടുക്കപ്പെട്ടു. 

## കരിയർ സ്റ്റാറ്റിസ്റ്റിക്സ്

### ക്ലബ്ബ്

### അന്താരാഷ്ട്ര മത്സരങ്ങൾ

### അന്താരാഷ്ട്ര ഗോളുകൾ
: *2017 ഒക്ടോബർ 8 ലെ കണക്കനുസരിച്ച്*

## ബഹുമതികൾ
**ചെൽസി**
* പ്രീമിയർ ലീഗ്: 2009–10
* എഫ്.എ. കപ്പ്: 2009–10, 2011–12
* യുവേഫ ചാമ്പ്യൻസ് ലീഗ്: 2011–12

**വ്യക്തിഗത ബഹുമതികൾ**
* യുവേഫ യൂറോപ്യൻ അണ്ടർ 21 ചാമ്പ്യൻഷിപ്പ് ടീം ഓഫ്  ദ ടൂർണമെന്റ്, 2011
* പ്രീമിയർ ലീഗ് പ്ലെയർ ഓഫ് ദ മൻത്, ആഗസ് 2013, ഫെബ്രുവരി 2014
* പി.എഫ്.എ. ടീം ഓഫ് ദ ഇയർ: 2013-14 പ്രീമിയർ ലീഗ് 

## അവലംബം

## ബാഹ്യ കണ്ണികൾ
* Daniel Sturridge profile  at the Liverpool F.C. website
* Daniel Sturridge profile  at the Football Association website
* 
വർഗ്ഗം:1989-ൽ ജനിച്ചവർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:ഇംഗ്ലീഷ് ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
സാം റോക്ക്‌വെൽ

ഒരു അമേരിക്കൻ അഭിനേതാവാണ് സാം റോക്ക്‌വെൽ(ജനനം: നവംബർ 5, 1968). 2017-ൽ ത്രീ ബിൽബോർഡ്സ് ഔട്ട്സൈഡ് എബ്ബിംഗ്, മിസ്സോറി എന്ന ചിത്രത്തിലെ പ്രകടനത്തിന്, റോക്ക്‌വെൽ മികച്ചസഹനടനുള്ള ബാഫ്റ്റ പുരസ്കാരവും ഗോൾഡൻ ഗ്ലോബ് അവാർഡും രണ്ടു സ്ക്രീൻ ആക്റ്റേഴ്സ് ഗിൽഡ് അവാർഡുകളും നേടി. കൂടാതെ ഇതേ ചിത്രത്തിന് മികച്ച സഹനടനുള്ള അക്കാദമി അവാർഡും അദ്ദേഹത്തിന് ലഭിച്ചു.

## അവലംബം

## പുറം കണ്ണികൾ
*

വർഗ്ഗം:ഹോളിവുഡ് ചലച്ചിത്ര നടന്മാർ
വർഗ്ഗം:1968-ൽ ജനിച്ചവർ
ഇവിടെ എല്ലാവർക്കും സുഖം

കെ.ടി. കുഞ്ഞുമോന്റെ നിർമ്മാണത്തിൽ മിസിസ് ഐറിന്റെ കഥക്ക് കലൂർ ഡെന്നിസ്  തിരക്കഥയും സംഭാഷണമെഴുതി ജേസി സംവിധാനം ചെയ്ത 1987-ലെ മലയാള ചലച്ചിത്രമാണ് ***ഇവിടെ എല്ലാവർക്കും സുഖം***. മോഹൻ ലാൽ ,സുരേഷ് ഗോപി, ലാലു അലക്സ്, ജഗതി ശ്രീകുമാർ , എം.ജി. സോമൻ, അടൂർ ഭാസി, ശങ്കരാടി, കാർത്തിക, ലിസി, മുതലായവർ അഭിനയിച്ച് ഈ ചിത്രത്തിലെ ഗാനങ്ങൾ ഓ.എൻ.വി. കുറുപ്പ് രചിച്ചതും ജി. ദേവരാജൻ ഈണം നൽകിയതുമാണ് .

## അഭിനേതാക്കൾ

## ഗാനങ്ങൾ
*വരികൾ: ഓ.എൻ.വി. കുറുപ്പ് 
*ഈണം:   ജി. ദേവരാജൻ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:ജേസി സംവിധാനം ചെയ്ത മലയാള ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഓ എൻ വി- ദേവരാജൻ ഗാനങ്ങൾ
ഫാൽക്കൺ ഹെവി

മനുഷ്യനിർമ്മിതമായ ഏറ്റവും കരുത്തേറിയ  റോക്കറ്റ് ആണ് **ഫാൽക്കൺ ഹെവി** . അമേരിക്കയിലെ കെന്നഡി സ്പേസ് സെന്ററിൽ നിന്നും 2018 ഫെബ്രുവരി 6നാണ് ആദ്യമായി ഈ റോക്കറ്റ് വിജയകരമായി വിക്ഷേപിച്ചത്. 1,40,000 പൗണ്ട് (63,800 കി.)വരെ ഭാരമുള്ള ചരക്കുകൾ വഹിക്കാൻ ഈ പേടകത്തിനു സാധിക്കും. വിക്ഷേപണത്തിന് ശേഷം ഇത് തിരികെ ഭൂമിയിൽ എത്തുമെന്നതിനാൽ വീണ്ടും വിക്ഷേപണത്തിന് ഉപയോഗിക്കാൻ കഴിയുമെന്നതാണ് ഈ റോക്കറ്റിന്റെ പ്രത്യേകത.

എലോൺ മസ്കിന്റെ നേതൃത്വത്തിൽ കാലിഫോർണിയ കേന്ദ്രീകരിച്ചു പ്രവർത്തിക്കുന്ന സ്വകാര്യ സംരംഭമായ സ്‍പേസ് എക്സ് ആണ് ഫാൽക്കൺ ഹെവി നിർമ്മിച്ചത്.

## അവലംബം


## പുറം കണ്ണികൾ
* ഫാൽക്കൺ ഹെവി ഔദ്യോഗിക പേജ് 
* ഫാൽക്കൺ ഹെവി ഫ്ലൈറ്റ് അനിമേഷൻ, ഫെബ്രുവരി 2018.
* Elon Musk on how Falcon Heavy will change space travel, The Verge Youtube
ഗാരി ഓൾഡ്മാൻ

ഒരു ഇംഗ്ലീഷ് നടനാണ് **ഗാരി ലിയോനാർഡ് ഓൾഡ്മാൻ** (ജനനം: 21 മാർച്ച് 1958) . പ്രകടനാത്മകവും വൈവിധ്യമാർന്നതുമായ അഭിനയശൈലിക്ക് പേരുകേട്ടയാളാണ് ഓൾഡ്മാൻ. ഹാരി പോട്ടർ ചലച്ചിത്രപരമ്പരയിൽ സിരിയസ് ബ്ലാക്ക് എന്ന കഥാപാത്രമായും ബാറ്റ്മാൻ എന്ന കഥാപാത്രത്തെ ആധാരമാക്കി ഇറങ്ങിയ 'ഡാർക്ക് നൈറ്റ്' ചലച്ചിത്രപരമ്പരയിൽ ജെയിംസ് ഗോർഡൻ എന്ന കഥാപാത്രമായും അഭിനയിച്ചു. 
1994-ൽ 'ലിയോൺ: ദി പ്രൊഫഷണൽ' എന്ന ചിത്രത്തിൽ ഓൾഡ്മാൻ ചെയ്ത കഥാപാത്രം സിനിമയുടെ ചരിത്രത്തിലെ തന്നെ ഏറ്റവും മികച്ച വില്ലൻ കഥാപാത്രങ്ങളിലൊന്നായി കരുതപ്പെടുന്നു. 1997-ൽ 'നിൽ ബൈ മൗത്ത്' എന്ന ചിത്രം സംവിധാനം ചെയ്തു. ഈ ചിത്രം രണ്ട് ബാഫ്റ്റ അവാർഡുകൾ നേടുകയുണ്ടായി. 2017-ൽ പുറത്തിറങ്ങിയ 'ഡാർക്കസ്റ്റ് അവർ' എന്ന ചിത്രത്തിൽ ബ്രിട്ടീഷ് പ്രധാനമന്ത്രിയായിരുന്ന വിൻസ്റ്റൺ ചർച്ചിലിനെ അവതരിപ്പിച്ചു. ഈ ചിത്രത്തിലൂടെ മികച്ച നടനുള്ള ഗോൾഡൻ ഗ്ലോബ്, ഓസ്ക്കാർ എന്നിവ അടക്കം നിരവധി പുരസ്ക്കാരങ്ങൾ ലഭിക്കുകയുണ്ടായി.
## അവലംബം

## പുറത്തേക്കുള്ള കണ്ണികൾ
*

വർഗ്ഗം:ഹോളിവുഡ് ചലച്ചിത്ര നടന്മാർ
വർഗ്ഗം:മാർച്ച് 21-ന് ജനിച്ചവർ
വർഗ്ഗം:1958-ൽ ജനിച്ചവർ
ലുനുഗംവിഹെര ദേശീയോദ്യാനം

**ലുനുഗംവിഹെര ദേശീയോദ്യാനം** ശ്രീലങ്കയിലെ ഉവ പ്രവിശ്യയിലെ മൊണരഗല്ല ജില്ലയിൽ ആണ് സ്ഥിതിചെയ്യുന്നത്. വന്യമൃഗങ്ങളുള്ള പ്രദേശങ്ങളും ലുനുഗംവിഹെര ജലസംഭരണികളും സംരക്ഷിക്കുക എന്ന ലക്ഷ്യത്തോടെ1995-ൽ നിലവിൽ വന്ന ദേശീയോദ്യാനങ്ങളിലൊന്നാണിത്. ഈ ദേശീയോദ്യാനം ജലപക്ഷികളുടെയും ആനകളുടെയും വാസസ്ഥലമാണ്. പ്രധാനമായും ഈ പ്രദേശത്തെ ജലസ്രോതസ്സ് നിലനിർത്താൻ കിരിണ്ടി ഓയ നദി താഴേയ്ക്ക് പതിക്കുന്നയിടത്ത് അഞ്ചു ജലസംഭരണികളും നിർമ്മിച്ചിരിക്കുന്നു. യാല ദേശീയോദ്യാനത്തിനും, ഉടവലവെ ദേശീയോദ്യാനത്തിനും ഇടയിലൂടെ ആനകൾക്ക് കുടിയേറാൻ സഹായിക്കുന്ന ഒരു ഇടവഴിയായി ഈ ഉദ്യാനം കാണപ്പെടുന്നു. കൊളംബോയിൽ നിന്നും  261കിലോമീറ്റർ തെക്കു-പടിഞ്ഞാറായി ഈ ദേശീയോദ്യാനം സ്ഥിതിചെയ്യുന്നു.ശ്രീലങ്കൻ അഭ്യന്തരയുദ്ധത്തെതുടർന്ന് ഈ ദേശീയോദ്യാനം അടച്ചിരുന്നെങ്കിലും ഇപ്പോൾ പൊതുജനങ്ങൾക്കായി തുറന്നു പ്രവർത്തിക്കുന്നു.

## കാലാവസ്ഥ
ലുനുഗംവിഹെര ശ്രീലങ്കയിലെ വരണ്ട മേഖലയാണ്. അതുകൊണ്ട് തെക്കുപടിഞ്ഞാറൻ മൺസൂണിന്റെ വരവ് വരെ ഇവിടെ വാർഷിക വരൾച്ച അനുുഭവപ്പെടുന്നു. സമുദ്രനിരപ്പിൽനിന്ന് 91മീറ്റർ ഉയരത്തിൽ ഈ ദേശീയോദ്യാനം സ്ഥിതിചെയ്യുന്നു. ആകെ 23,498 ഹെക്ടറിൽ 14%, 3283 ഹെക്ടർ കരപ്രദേശവും ബാക്കി ഭാഗം ജലവുമാണ്. ദേശീയോദ്യാനത്തിന് തൊട്ടടുത്ത് സ്ഥിതിചെയ്യുന്ന തനമൽവിള പ്രദേശത്ത് 1,000 മില്ലിമീറ്റർ വാർഷിക മഴ ലഭിക്കുന്നു. ദേശീയോദ്യാനത്തിന്റെ വടക്ക് നിന്ന് തെക്കോട്ടും പടിഞ്ഞാറ് നിന്ന് കിഴക്കോട്ടും പോകുന്തോറും മഴയുടെ തോത് കുറഞ്ഞ് കാണപ്പെടുന്നു. ലുനുഗംവിഹെരയിലെ വാർഷിക താപനില 30 °C (86 °F) ആണ്.

## സസ്യജന്തുജാലങ്ങൾ
ലുനുഗംവിഹെരയിൽ ധാരാളം അടുക്കുകളായിട്ടാണ് വനങ്ങൾ കാണപ്പെടുന്നത്. നിത്യഹരിതവനങ്ങളിൽ ഏറിയപങ്കും കുറ്റിച്ചെടികളും പുൽപ്രദേശങ്ങളും നിറഞ്ഞതാണ്. തേക്കും യൂക്കാലിപ്സും നിറഞ്ഞ തോട്ടങ്ങളും ഇവിടെ കാണപ്പെടുന്നു. വീരമരം (*Drypetes sepiaria*), പഴമൂൺപാല (*Manilkara hexandra*), ഉദി (*Lannea coromandelica*), സ്ക്ലൈച്ചെര (*Schleichera oleosa*), കുരിണ്ടിപ്പാണൽ (*Polyalthia korinti*), ചെറുതുവര (*Diospyros ovalifolia*), കുരങ്ങുവെറ്റില (*Carmona microphylla*), തേപ്പാടി (*Croton laccifer*), (*Coffea wightiana*) തുടങ്ങിയ സസ്യങ്ങളെയും ഇവിടെ കാണാം.പുൽപ്രദേശങ്ങളിൽ വിവിധതരത്തിലുള്ള പുല്ലുകളും കാണപ്പെടുന്നു.

21 ഇനം മത്സ്യവർഗ്ഗങ്ങളും,33 ഉരഗവർഗ്ഗങ്ങളും, 12 ഉഭയജീവികളെയും,183 ഇനം പക്ഷികളും, 43 ഇനം സസ്തനികളെയും ഇവിടെ കണ്ടുവരുന്നു. ഏഷ്യൻ ആന, കരടി, ചെവ്റോട്ടെയ്ൻ, പുള്ളിമാൻ, ഗോൾഡൻ ജക്കോൾ , ഹനുമാൻ കുരങ്ങ്, ചാമ്പൽ മലയണ്ണാൻ, ഇന്ത്യൻ ഗ്രേ മങ്കൂസ്, കാട്ടുമുയൽ, അണ്ണാറക്കണ്ണൻ, പുള്ളിപ്പുലി, കേഴമാൻ, പോത്ത്, കാട്ടുപന്നി, മരപ്പട്ടി മുതലായ സസ്തനികളും  ഇവിടെ സ്വൈരവിഹാരം നടത്തുന്നു. പേക്കാന്തവള (*Duttaphrynus atukoralei*), തവള (*Fejervarya pulla*) എന്നിവ തദ്ദേശവാസികൾ ആണ്. മഗ്ഗർ ക്രോക്കഡൈൽ ഇവിടെ കണ്ടുവരുന്ന ഒരിനം ഉഭയജീവിയാണ്. 

വലിയ ജലപക്ഷികളായ ഗ്രേ ഹെറോൺ, കഷണ്ടിക്കൊക്ക്, ചേരാക്കൊക്കൻ, വർണ്ണക്കൊക്ക്, പുള്ളിച്ചുണ്ടൻ കൊതുമ്പന്നം എന്നിവയും  ഇവിടത്തെ ജൈവവൈവിധ്യത്തിൽപ്പെടുന്നു.

## ചിത്രശാല

പ്രമാണം:Elephant bull at Lunugamvehera National Park.JPG|Elephant bull at Lunugamvehera
പ്രമാണം:White bellied Sea Eagle (2).jpg|White bellied sea eagle
പ്രമാണം:Domestic buffalo Lunugamvehera.JPG|Domestic buffaloes grazing freely in the Park
പ്രമാണം:Wild water buffalo Lunugamvehera.JPG|Herd of wild water buffaloes
പ്രമാണം:Spotted deer Lunugamvehera.JPG|Spotted deer at Lunugamvehera


## അവലംബം

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
മധു റോഡ് ദേശീയോദ്യാനം

വടക്കൻ ശ്രീലങ്കയിലെ മന്നാറിൽ നിന്ന് കിഴക്ക് ഏകദേശം 25 കിലോമീറ്റർ ദൂരത്തിൽ 40,445 ഏക്കർ വിസ്തീർണ്ണത്തിൽ സ്ഥിതിചെയ്യുന്ന ദേശീയോദ്യാനം ആണ് **മധു റോഡ് ദേശീയോദ്യാനം**.

## ചരിത്രം
1937-ലെ ഫൗണ ആൻഡ് ഫ്ലോറ പ്രൊട്ടക്ഷൻ ഓർഡിനൻസ് (Fauna and Flora Protection Ordinance (No. 2) of 1937) അനുസരിച്ച് 1968 ജൂൺ 28 ന് മധുറോഡ് മേഖലയെ സങ്കേതമായി നാമനിർദ്ദേശം ചെയ്യപ്പെട്ടു. ശ്രീലങ്കൻ അഭ്യന്തരയുദ്ധം അവസാനിച്ചതിനെ തുടർന്ന് വടക്കൻ പ്രവിശ്യയിലുള്ള സങ്കേതങ്ങൾ ദേശീയോദ്യാനമാക്കി മാറ്റുന്നതായി ഗവൺമെന്റ് പ്രസ്താപിക്കുകയുണ്ടായി. ഇന്റഗ്രേറ്റെഡ് സ്ട്രാറ്റെജിക് എൻവിയോൺമെന്റൽ അസ്സെസ്മെന്റ് ഓഫ് നോർത്തേൻ പ്രൊവിൻസ് ഗവൺമെന്റുമായി കൂടിച്ചേർന്ന് യുണൈറ്റഡ് ഡവലപ്പ്മെന്റ് പ്രോഗ്രാമും യുണൈറ്റഡ് നേഷൻസ് പ്രോഗ്രാമും 2014 ഒക്ടോബറിൽ പ്രസിദ്ധീകരിച്ചതിൽ  മധുറോഡ് സങ്കേതവും ചുറ്റുമള്ള വനപ്രദേശങ്ങളും എല്ലാം കൂടിചേർത്ത് ദേശീയോദ്യാനമായി മാറ്റപ്പെടുകയുണ്ടായി. ഷ്രൈൻ ഓഫ് ഔവർ ലേഡി ഓഫ് മധു ഈ ദേശീയോദ്യാനത്തിനകത്താണ് സ്ഥിതിചെയ്യുന്നത്. 2015 മേയിൽ മധു റോഡിന്റെ ഭാഗങ്ങളും, കൂടെ ആഡംസ് ബ്രിഡ്ജും ചുണ്ടിക്കുളവും  ഡെൽഫ്റ്റും ദേശീയോദ്യാനമായി നാമനിർദ്ദേശം ചെയ്തു.

## സസ്യജന്തുജാലങ്ങൾ
വിവിധതരം വർഗ്ഗത്തിൽപ്പെട്ട പക്ഷികളെ മധു റോഡിൽ കാണപ്പെടുന്നു. വൻതത്ത, കരിവയറൻ വാനമ്പാടി, കതിർവാലൻ കുരുവി, ഇണകാത്തേവൻ, നാട്ടുകുയിൽ, പനങ്കൂളൻ, ആറ്റക്കുരുവി, ആനറാഞ്ചി പക്ഷി, മഞ്ഞക്കറുപ്പൻ, നാട്ടുമരംകൊത്തി, വെള്ളി എറിയൻ, നീലക്കണ്ണൻ പച്ചച്ചുണ്ടൻ, കൃഷ്ണപ്പരുന്ത്, ചെങ്കണ്ണൻ കുട്ടുറുവൻ, കിന്നരിപ്പരുന്ത്, ഓമനപ്രാവ്, അയോറ, മൈന, തുന്നാരൻ, അസുരത്താൻ, ചെമ്പുകൊട്ടി, തേൻകൊതിച്ചിപ്പരുന്ത്, ക്രിംസൺ-ഫ്രോൻഡെഡ് ബാർബെറ്റ്, ചെമ്പോത്ത്, കാടുമുഴക്കി, നാട്ടുവേലിത്തത്ത, മേനിപ്രാവ്, താലിക്കുരുവി, പേനക്കാക്ക, അങ്ങാടിക്കുരുവി, നാകമോഹൻ, മയിൽ, കൽമണ്ണാത്തി, പനങ്കാക്ക, ചെമ്പൻപാടി, നാട്ടിലക്കിളി, ജംഗിൾ ക്രോ, ചെട്ടിക്കുരുവി, ചാരപ്പൂണ്ടൻ, പാണ്ടൻ വേഴാമ്പൽ, മഞ്ഞവരിയൻ പ്രാവ്, മണ്ണാത്തിപ്പുള്ള്, വയൽവരമ്പൻ, വയൽക്കുരുവി, ശ്രീലങ്ക ഗ്രീൻ പീജിയൻ, കറുപ്പൻ തേൻകിളി, വരയൻ കത്രിക, നാട്ടുബുൾബുൾ, ചെങ്കണ്ണി തിത്തിരി, മാടപ്രാവ്, മോതിരത്തത്ത, ചുട്ടീയാറ്റ, പ്രാപ്പിടിയൻ, തീച്ചിന്നൻ, അരിപ്രാവ്, ശ്രീലങ്ക ഗ്രേ ഹോൺബിൽ, ശ്രീലങ്കൻ കാട്ടുകോഴി, റ്റൗണി-ബെല്ലീഡ് ബബ്ലർ, വെള്ളവയറൻ കടൽ‌പ്പരുന്ത്‌, തവിടൻ ബുൾബുൾ, ആട്ടക്കാരൻ പക്ഷി, ആറ്റക്കറുപ്പൻ, ഷാമക്കിളി, പൂത്താങ്കീരി, മഞ്ഞക്കണ്ണിച്ചിലപ്പൻ, പോതപ്പൊട്ടൻ മുതലായവ ഇവിടെ സ്വൈരവിഹാരം നടത്തുന്നു.

ഏഷ്യൻ ആന, കരടി, ചെവ്റോട്ടെയ്ൻ, പുള്ളിമാൻ, ഗോൾഡൻ ജക്കോൾ, ഹനുമാൻ കുരങ്ങ്, ചാമ്പൽ മലയണ്ണാൻ, ഇന്ത്യൻ ഗ്രേ മങ്കൂസ്, കാട്ടുമുയൽ, അണ്ണാറക്കണ്ണൻ, പുള്ളിപ്പുലി, കേഴമാൻ, പർപ്പിൾ-ഫേസെഡ് ലാംഗുർ, ചുണയൻ കീരി, ടോക്യു മകാക്യു, പോത്ത്, കാട്ടുപന്നി എന്നീ സസ്തനികളും ഇവിടത്തെ ജൈവവൈവിധ്യത്തിൽപ്പെടുന്നു.

## അവലംബം

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
റോയൽ ഓപ്പറ ഹൗസ്, മുംബൈ

ഇന്ത്യയിൽ ഇന്നും നിലനിൽക്കുന്ന ഏക ഓപ്പറ ഹൗസാണ് മുംബൈയിലെ **റോയൽ ഓപ്പറ ഹൗസ്**. ഗിർഗാവ് ചൗപാട്ടി ബീച്ചിനടുത്തുള്ള ചർനി റോഡിൽ സ്ഥിതി ചെയ്യുന്നു. ഇത് നിൽക്കുന്ന പ്രദേശവും ഓപ്പറ ഹൗസ് എന്ന പേരിൽ തന്നെ അറിയപ്പെടുന്നു. 2017 ൽ ഇത് സാംസ്കാരിക പൈതൃക സംരക്ഷണത്തിനായി യുനെസ്കോ ഏഷ്യ-പസഫിക് അവാർഡ് നേടി. 
## ചരിത്രം
1909 ൽ ബ്രിട്ടീഷ് രാജ് കാലഘട്ടത്തിൽ സ്ഥാപിക്കപ്പെട്ടതിനാൽ 'റോയൽ' എന്ന വിശേഷണം ഉപയോഗിക്കപ്പെടുന്നു. കെട്ടിടം നിർമ്മാണത്തിലിരിക്കെ  തന്നെ 1911 ൽ ജോർജ്ജ് അഞ്ചാമൻ രാജാവ് ഉദ്ഘാടനം ചെയ്തു. 1912-ൽ പണി പൂർത്തിയായി എങ്കിലും 1915 മിനുക്കുപണികൾ തുടർന്നു. 1952-ൽ മഹാരാജാ ഭോജ്‌രാജ് സിങ്ങ് ഇത് 999 വർഷത്തേക്ക് പാട്ടത്തിനെടുക്കുകയുണ്ടായി. 
അവഗണിക്കപ്പെട്ടു കിടന്നതിനേ തുടർന്ന് 1993 ൽ അടച്ചുപൂട്ടി. പിന്നീട് 2008 ൽ പുനരുദ്ധാരണ പ്രവർത്തനങ്ങൾ ആരംഭിച്ചു. 2016-ൽ പുനർനിർമ്മാണം പൂർത്തിയായി. 2016 ഒക്റ്റോബർ 21 ന് 23 വർഷത്തെ ഇടവേളയ്ക്കു ശേഷം ബോംബെയിൽ ജനിച്ച ബ്രിട്ടീഷ് സൊപ്രാനോ ഗായിക പട്രീഷ്യ റോസരിയോ, ഭർത്താവ് പിയാനിസ്റ്റ് മാർക്ക് ട്രോപ്പ് എന്നിവരുടെ പരിപാടി ഇവിടെ അരങ്ങേറി.

## അവലംബം

വർഗ്ഗം:മുംബൈയിലെ കെട്ടിടങ്ങളും നിർമ്മിതികളും
ശങ്കരനാരായണൻ

ഹൈന്ദവ വിശ്വാസപ്രകാരം, ശിവന്റെയും വിഷ്ണുവിന്റെയും സങ്കരരൂപമായ ഈശ്വര സങ്കൽപ്പമാണ് **ശങ്കരനാരായണൻ** അഥവാ **ഹരിഹരൻ**. ശൈവരും വൈഷ്ണവരും തമ്മിൽ ആരാധനാമൂർത്തികളുടെ പേരിൽ പ്രശ്നമുണ്ടായിരുന്ന കാലത്ത് അവ ഒഴിവാക്കി ശങ്കരൻ അഥവാ ശിവനും നാരായണൻ അഥവാ വിഷ്ണുവും ഒന്നാണെന്ന് കാണിയ്ക്കാൻ കൊണ്ടുവന്ന സങ്കല്പമാണിതെന്നു കരുതപ്പെടുന്നു. അദ്വൈത സിദ്ധാന്തത്തിലൂടെ ശങ്കരാചാര്യരാണ് ഭഗവാന്റെ ഈ രൂപത്തിന് ജനകീയത നൽകുന്നതിൽ പ്രധാന പങ്ക് വഹിച്ചത്. കർണാടകയിലെ ബാദാമി ഗുഹാക്ഷേത്രത്തിൽ കാണപ്പെടുന്ന ശങ്കരനാരായണ ശില്പമാണ് ലഭ്യമായതിൽ ഏറ്റവും പഴക്കം ചെന്ന രൂപം. എ.ഡി. ആറാം നൂറ്റാണ്ടിൽ സൃഷ്ടിച്ചതാണ് ഈ ശില്പം എന്നത് അന്നേ ഈ മൂർത്തിയ്ക്ക് ആരാധന ഉണ്ടായിരുന്നു എന്ന് കാണിയ്ക്കുന്നതാണ്. കേരളത്തിലെ ഇണ്ടിളയപ്പൻ എന്ന സങ്കൽപ്പവും ഇത് തന്നെ. കൂടാതെ, തമിഴ്നാട്ടിലെ ശങ്കരൻകോവിലും പ്രസിദ്ധമാണ്.   

കേരളത്തിലെ  തൃശ്ശൂർ വടക്കുന്നാഥക്ഷേത്രം, തിരുവേഗപ്പുറ മഹാക്ഷേത്രം, നാവായിക്കുളം, പനമണ്ണ, കാലടിയിലെ ക്ഷേത്രം. തോട്ടയ്ക്കാട് ശങ്കരനാരായണ സ്വാമി ക്ഷേത്രം,നായത്തോട് ശങ്കരനാരായണ ക്ഷേത്രം  മുതലായ ക്ഷേത്രങ്ങൾ പ്രസിദ്ധമാണ്.     

ചാവക്കാട് പഞ്ചവടി ശങ്കരനാരായണക്ഷേത്രം ഇവിടെ മരിച്ചവർക്കുവേണ്ടി ബലിയും തിലഹോമം(തിലഹവനം ചെയ്യാറുണ്ട് ഇതാണ് ഇവിടെ പ്രാധാന്യം ഓരോ ദിവസവും ഭക്തർ ഇവിടെ വന്ന് കർമ്മങ്ങൾ ചെയ്തു പോകുവാറുണ്ട് കർക്കിടകവാവിനെ ഇവിടെ വളരെ പ്രാധാന്യം കല്പിക്കുന്നു]] എന്നിവ പ്രധാന ശങ്കരനാരായണാരാധനാ കേന്ദ്രങ്ങളാണ്.   

ശങ്കരനാരായണപൂജ വഴി ശിവന്റെയും വിഷ്ണുവിന്റേയും അനുഗ്രഹം ഒന്നിച്ചു ലഭിക്കുമെന്ന് ഭക്തർ വിശ്വസിക്കുന്നു.   

വർഗ്ഗം:ഹൈന്ദവദൈവങ്ങൾ
സിയാവുദ്ദീൻ ബർണി

ഖിൽജി ഭരണകാലത്തെ പ്രധാന ചരിത്രകാരനും ചിന്തകനുമായിരുന്നു **സിയാവുദ്ദീൻ ബർണി**.(1285–1357).ജലാലുദ്ദീൻ  ഡൽഹി സുൽത്താനായി അവരോധിക്കപ്പെടുമ്പോൾ ബർണിയ്ക്ക് കേവലം അഞ്ചു വയസ്സായിരുന്നു പ്രായം.മദ്ധ്യകാലഘട്ട ഭാരതത്തെയും, തുഗ്ലക്ക്,അടിമ വംശ രാജഭരണത്തെയും കുറിച്ച് വ്യക്തമായ ചിത്രം ബർണി തരുന്നുണ്ട്.അദ്ദേഹത്തിന്റെ പിതാവും,പിതാമഹനും ഡൽഹി സുൽത്താനേറ്റിന്റെ കീഴിൽ ഉദ്യോഗസ്ഥരായിരുന്നു.അമീർ ഖുസ്രുവിന്റെ അടുത്ത സുഹൃത്തുമായിരുന്നു ബർണി. കടുത്ത ദാരിദ്ര്യത്തിലും അവഗണനയിലും അവസാനകാലത്ത് കഴിഞ്ഞുകൂടേണ്ടിവന്ന സിയാവുദ്ദീൻ 1357 ൽ അന്തരിച്ചു.
ലഘുചിത്രം|334x334ബിന്ദു|ബർണിയുടെ കബറിടം
## കൃതികൾ
* സല്വത്-ഇ-കബീർ (The Great Prayer)
* സാന ഇ മുഹമ്മദി (Praises of Prophet Mohammad)
* ഹസ്രത് നാമ (Book of Regrets)
* താരിഖ് ഇ ബർമാകി
* ഇനായത് നാമ ഇ ഇലാഹി (Book of Gods Gifts)
* മാശീർ സാദത്ത്(Good Deeds of the Sayyids)
* ലുബ്ബത്തുൽ താരീഖ്
## അവലംബം
അമർഗോസ മരുഭൂമി

**അമർഗോസ മരുഭൂമി**, അമേരിക്കൻ ഐക്യനാടുകളിലെ പടിഞ്ഞാറൻ നെവാഡയിൽ, നിയോ കൗണ്ടിയിൽ സ്ഥിതി ചെയ്യുന്ന ഒരു മരുഭൂമിയാണ്. ഇത് കാലിഫോർണിയ-നെവാഡ അതിർത്തിയ്ക്കു നെടുനീളത്തിൽ, ആഷ് മെഡോസ് ദേശീയ വന്യമൃഗസംരക്ഷണ കേന്ദ്രത്തിനു വടക്ക്, ഭൂമിശാസ്ത്രപരമായ അമർഗോസ താഴ്വരയുടെ വടക്കുകിഴക്കൻ ഭാഗങ്ങളുംകൂടി ഉൾക്കൊള്ളുന്നതാണ്. പ്രദേശത്തുകൂടി ഒഴുകുന്ന അമർഗോസ നദിയാണ് മരുഭൂമിയുടെ പേരിനു കാരണമായത്. നദിയിലെ ജലത്തിൻറെ കൈപ്പുരസമാണ് സ്പാനിഷ് ഭാഷയിൽ‌ ഈ കൈപ്പുരസം എന്നർത്ഥം വരുന്ന അമൽഗോസ എന്ന പേരു നൽകപ്പെടാൻ കാരണം.

## ഭൂമിശാസ്ത്രം
സമുദ്രനിരപ്പിൽ നിന്ന് ഏകദേശം 2,600 മുതൽ 2,750 അടി വരെ (790 മുതൽ 840 മീറ്റർ വരെ) ഉയരത്തിലാണ് ഇതു സ്ഥിതിചെയ്യുന്നത്. ഈ മരുഭൂമിയുടെ  തെക്കേ അറ്റത്തായി സ്ഥിതി ചെയ്യുന്ന ക്രാറ്റർ ഫ്ളാറ്റും നെവാഡയിലെ അമർഗോസ വാലി സമൂഹവും (മുമ്പ് ലാത്രോപ് വെൽസ്) കൂടി ഉൾപ്പെടുന്ന പ്രദേശമാണ് അമോർസോ ഡെസേർട്ട്. കിഴക്കുഭാഗത്തെ ഫ്യൂണറൽ മലനിരകളുടേയും പടിഞ്ഞാറ് ഡെത്ത് വാലിയുടേയും ഇടയിൽ സ്ഥിതിചെയ്യുന്ന ഈ മരുഭൂമിയുടെ കിഴക്കുഭാഗത്ത് യുകാ പർവ്വതവും നെല്ലിസ് എയർ ഫോഴ്സ് റേഞ്ചുമാണ്.
പകരം=അമർഗോസ മരുഭൂമി ആകാശ ദൃശ്യം.|ലഘുചിത്രം|അമർഗോസ മരുഭൂമി ആകാശ ദൃശ്യം.

## അവലംബം

വർഗ്ഗം:അമേരിക്കൻ ഐക്യനാടുകളിലെ മരുഭൂമികൾ


## പുറത്തേയ്ക്കുള്ള കണ്ണികൾ
അശാങ്ക ഗുരുസിംഹ

**അശാങ്ക പ്രദീപ് ഗുരുസിംഹ** മുൻ ശ്രീലങ്കൻ ക്രിക്കറ്റ് കളിക്കാരനാണ്‌.(ജ: 16 സെപ്റ്റം:1966) ഏകദിന ക്രിക്കറ്റിൽ 3902 റൺ‌സും 26 വിക്കറ്റും ടെസ്റ്റ് ക്രിക്കറ്റിൽ 2452 റൺസും 20 വിക്കറ്റും നേടിയ  കളിക്കാരനാണ്‌ ഇദ്ദേഹം.1996 ലെ  ലോക കപ്പ് ക്രിക്കറ്റ് ടീമിൽ അംഗമായിരുന്നു.11 വർഷത്തെ കാലയളവിൽ 41 ടെസ്റ്റുകളും 147 ഏകദിന മത്സരങ്ങളും അശാങ്ക കളിച്ചിട്ടുണ്ട്.മുൻനിര ബാറ്റ്സ്മാനായിരുന്ന അശാങ്ക ശ്രീലങ്കൻ ക്രിക്കറ്റ് ടീമിന്റെ മാനേജരായും പ്രവർത്തിച്ചിട്ടുണ്ട്. 
## അവലംബം


വർഗ്ഗം:ക്രിക്കറ്റ് കളിക്കാർ
സ്കാനിയ എ.ബി.

ഒരു പ്രമുഖ വാണിജ്യ വാഹന നിർമാതാവ് ആണ് സ്വീഡിഷ് കമ്പനിയായ **സ്കാനിയ എ.ബി**. മുൻപ് എ.ബി സ്കാനിയ-വാബിസ് എന്നറിയപ്പെട്ടിരുന്ന ഈ കമ്പനി ബസ്സുകൾ, വലിയ ട്രക്കുകൾ എന്നിവ കൂടാതെ ബോട്ടുകൾ, കപ്പലുകൾ തുടങ്ങിയക്കും പൊതു വാണിജ്യ ആവശ്യങ്ങൾക്കും ഉള്ള ഡീസൽ എൻജിനുകളും നിർമ്മിക്കുന്നു. 

1911 ൽ സോഡേഡ്രെൽജെയെ ആസ്ഥാനമായ വാബിസും മാൽമൊ ആസ്ഥാനമായ മസ്കിൻഫാബ്രിക്സ്-ആക്ടീബോലജറ്റ് സ്കാനിയയും ലയിച്ചാണ് സ്കാനിയ എ.ബി രൂപംകൊണ്ടത്. ഇന്ന് സ്വീഡൻ, ഫ്രാൻസ്, നെതർലാൻഡ്സ്, ഇന്ത്യ, അർജന്റീന, ബ്രസീൽ, പോളണ്ട്, റഷ്യ എന്നിവിടങ്ങളിൽ സ്കാനിയക്ക് നിർമ്മാണ സൗകര്യങ്ങളുണ്ട്. കൂടാതെ, ആഫ്രിക്ക, ഏഷ്യ, യൂറോപ്പ് എന്നിവിടങ്ങളിലെ പത്ത് രാജ്യങ്ങളിൽ അസംബ്ലി പ്ലാന്റുകൾ ഉണ്ട്. ലോകമെമ്പാടും സ്കാനിയയുടെ വിൽപന, സർവീസ്, ഫിനാൻസ് സൗകര്യം ലഭ്യമാണ്. 2012 ൽ കമ്പനി ഏകദേശം 42,100 പേരെ ലോകമെമ്പാടും നിയോഗിച്ചു. 1996 മുതൽ 2014 വരെ നാസ്ഡാക് ഒഎംഎക്‌സ് സ്റ്റോക്ക്ഹോം ഓഹരി വിപണിയിൽ സ്കാനിയയുടെ ഓഹരികൾ ലിസ്റ്റുചെയ്തിരുന്നു.

സ്വീഡനിലെ സ്കാനിയ പ്രവിശ്യയുടെ ഔദ്യോഗിക മുദ്രയിൽ നിന്നുള്ള ഗ്രിഫിൻ എന്ന ഒരു സാങ്കല്പിക ജീവിയുടെ ചിത്രമാണ് സ്കാനിയ ലോഗോ ആയി ഉപയോഗിക്കുന്നത്.

## അവലംബം

## ബാഹ്യ കണ്ണികൾ

* 
* Scania Group's photostream
* The Scania Museum – Marcus Wallenberg Hall 

വർഗ്ഗം:ഇന്ത്യയിലെ ട്രക്കുകൾ
വർഗ്ഗം:ഇന്ത്യയിലെ വാഹന നിർമ്മാണ കമ്പനികൾ
ആനാ ടിഷു

**ആനാ മരിയ മെറിനോ ടിഷു** ([tiʒu]), എന്ന **ആനാ ടിഷു**  ഒരു ഫ്രഞ്ച്-ചിലിയൻ ഗായികയാണ്. 1990 കളുടെ അവസാനത്തിൽ മാകിസാ എന്ന ചിലിയൻ ഹിപ്-ഹോപ് ബാൻഡിന്റെ ഭാഗമായി ലാറ്റിൻ അമേരിക്കയിലെങ്ങും അറിയപ്പെട്ടു. 
2006-ൽ, മെക്സിക്കൻ ഗായിക ജൂലിയേറ്റ വെനാഗിയുമായി ചേർന്ന് നിർമിച്ച "എറെസ് പാരാ മി" എന്ന ഹിറ്റ് ഗാനത്തിലൂടെ ലാറ്റിൻ പോപ്പിന്റെ മുഖ്യധാരയിലേക്ക് കടന്നുവന്നു. 2009 ൽ ഇറങ്ങിയ 1977 എന്ന ആൽബം കൂടുതൽ വ്യാപകമായി അംഗീകാരം നേടി. ഈ ആൽബത്തിന് മികച്ച ലാറ്റിൻ റോക്ക്  ആൽബത്തിനുള്ള ഗ്രാമി പുരസ്കാരത്തിന് നാമനിർദ്ദേശം ലഭിച്ചു. എഎംസി ചാനൽ അവതരിപ്പിച്ച പ്രശസ്ത ടെലിവിഷൻ പരമ്പര 
ബ്രേക്കിങ്ങ് ബാഡ്, കോമഡി സെൻട്രലിന്റെ  ബ്രോഡ് സിറ്റി, ഇഎ സ്പോർട്സ് നിർമിച്ച 
വീഡിയോ ഗെയിം ഫിഫ 11 എന്നിവയിൽ ഈ ആൽബത്തിലെ "1977" എന്ന സിംഗിൾ ഉപയോഗിക്കപ്പെട്ടു. 

ചിലിയിൽ അഗസ്റ്റോ പിനോഷെയുടെ ഏകാധിപത്യ കാലഘട്ടത്തിൽ ഫ്രാൻസിലേക്ക് കുടിയേറിയ  ചിലിയൻ മാതാപിതാക്കളുടെ മകളാണ് ആനാ ടിഷു.

## അവലംബം

വർഗ്ഗം:1977-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
ജെ. ജെ. എബ്രാംസ്

ഒരു അമേരിക്കൻ സംവിധായകൻ, നിർമ്മാതാവ്, തിരക്കഥാകൃത്ത്, നടൻ, സംഗീതസംവിധാനം എന്നിവയാണ് **ജെഫ്രി ജേക്കബ് എബ്രാംസ്**  (ജനനം ജൂൺ 27, 1966). ആക്ഷൻ, നാടകം, സയൻസ് ഫിക്ഷൻ എന്നീ വിഭാഗങ്ങളിൽ അദ്ദേഹം പ്രവർത്തിച്ചിട്ടുണ്ട്. റിഗാർഡിങ് ഹെൻറി (1991), ഫോറെവർ യംഗ് (1992), അർമ്മാഗെഡൺ (1998), ക്ലോവർഫീൽഡ് (2008), സ്റ്റാർ ട്രെക്ക് (2009), സ്റ്റാർ വാർസ്: ദ ഫോഴ്സ് അവേക്കൻസ് (2015), വരാൻപോകുന്ന സ്റ്റാർ വാർസ് : എപ്പിസോഡ് IX (2019) തുടങ്ങിയ ചിത്രങ്ങൾ അദ്ദേഹം രചന നിർവഹിക്കുകയോ അല്ലെങ്കിൽ നിർമ്മിക്കുകയോ ചെയ്തു. 

ഫെലിസിറ്റി (സഹ-സ്രഷ്ടാവ്, 1998-2003), അലിയാസ് (സ്രഷ്ടാവ്, 2001-2006), ലോസ്റ്റ് (സഹ-സ്രഷ്ടാവ്, 2004-2010), ഫ്രിഞ്ച് (സഹ-സ്രഷ്ടാവ്, 2008-2013) എന്നിവ ഉൾപ്പെടെ നിരവധി ടെലിവിഷൻ പരമ്പരകൾ അബ്രാംസ് സൃഷ്ടിച്ചിട്ടുണ്ട്. ലോസ്റ്റ് എന്ന പരമ്പരക്ക് മികച്ച സംവിധാനം, മികച്ച ഡ്രാമ പരമ്പര എന്നീ ഇനങ്ങളിൽ രണ്ട് എമ്മി അവാർഡുകൾ കരസ്ഥമാക്കി.

മിഷൻ: ഇംപോസിബിൾ III (2006), സ്റ്റാർ ട്രെക്ക് (2009), അതിന്റെ തുടർച്ചയായ സ്റ്റാർ ട്രെക്ക് ഇൻറ്റു ഡാർക്ക്നെസ്സ് (2013), സൂപ്പർ 8 (2011) തുടങ്ങിയ ചിത്രങ്ങൾ അദ്ദേഹം സംവിധാനം ചെയ്തു. 2015 ഇറങ്ങിയ സ്റ്റാർ വാർസ്: ദ ഫോഴ്സ് അവേക്കൻസ് എന്ന ചിത്രത്തിന്റെ സംവിധാനവും സഹരചനയും നിർവഹിച്ചു. ഈ ചിത്രം സ്റ്റാർ വാർസ് ചലച്ചിത്ര പരമ്പരയിൽ ഏറ്റവും അധികം വരുമാനം നേടിയ ചിത്രവും എക്കാലത്തെയും ഏറ്റവും വരുമാനം നേടുന്ന മൂന്നാമത് ചിത്രവുമായി. 2019 ൽ ഇറങ്ങാനിരിക്കുന്ന സ്റ്റാർ വാർസ്: എപ്പിസോഡ് IX എന്ന ചിത്രത്തിൽ അദ്ദേഹം ഈ ചുമതലകൾ തുടർന്നും നിർവഹിക്കും.

## സംഭാവനകൾ

### ചലച്ചിത്രം

### ടെലിവിഷൻ

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
* 
* TCM Movie Database 
* 
* 
* *Charlie Rose*
* 
* 
വർഗ്ഗം:1966-ൽ ജനിച്ചവർ
വർഗ്ഗം:അമേരിക്കൻ ചലച്ചിത്രസംവിധായകർ
വർഗ്ഗം:ജൂത അമേരിക്കൻ എഴുത്തുകാർ
വർഗ്ഗം:ജീവിച്ചിരിക്കുന്നവർ
എസ്എച്എ-1

ഗൂഢശാസ്ത്രത്തിൽ 160 ബിറ്റ് ഹാഷ് വില ലഭിക്കുന്ന ഒരു ഗൂഢശാസ്ത്ര ഹാഷ് ഫങ്ഷനാണ് **എസ്എച്എ-1(Secure Hash Algorithm 1)**. ഹാഷ് വില മെസ്സേജ് ഡൈജസ്റ്റ് എന്നറിയപ്പെടുന്നു. 40 അക്ഷരം നീളമുള്ള ഒരുഹെക്സാഡെസിമൽ നമ്പറാണ് ഇതിന്റെ ഫലം. ഇത് അമേരിക്കയിലെ നാഷണൽ സെക്യൂറിറ്റി ഏജൻസിയാണ് രൂപകൽപ്പന ചെയ്തത്. ഇത് അമേരിക്കയിലെ ഫെഡറൽ ഇൻഫർമേഷൻ പ്രോസസിംഗ് സ്റ്റാന്റേഡാണ്.

2005 മുതൽ എസ്എച്എ-1 ശക്തരായ എതിരാളിൾക്കെതിരേ സുരക്ഷിതമല്ല എന്ന് പരിഗണിക്കപ്പെടുന്നു.  2017 മുതൽ എസ്എച്എ-1 അധിഷ്ഠിതമായ സുരക്ഷാ സർട്ടിഫിക്കറ്റുകൾ തങ്ങളുടെ ബ്രൌസറുകളിൽ  സ്വീകരിക്കുന്നത് നിറുത്തുമെന്ന് മൈക്രോസോഫ്റ്റ്, ഗൂഗിൾ, ആപ്പിൾ, മോസില്ല എന്നീ കമ്പനികൾ പ്രഖ്യാപിച്ചു.നിസ്റ്റ്(NIST-നാഷണൽ ഇൻസ്റ്റിറ്റ്യൂട്ട് ഓഫ് സ്റ്റാൻഡേർഡ്സ് ആൻഡ് ടെക്നോളജി) 2011-ൽ എസ്എച്എ-1ന്റെ ഉപയോഗം ഔദ്യോഗികമായി ഒഴിവാക്കി, കൂടാതെ 2013-ൽ ഡിജിറ്റൽ സിഗ്നേച്ചറുകൾക്കായി അതിന്റെ ഉപയോഗം അനുവദിക്കുകയും 2030-ഓടെ ഇത് ഘട്ടംഘട്ടമായി നിർത്തലാക്കണമെന്ന് പ്രഖ്യാപിക്കുകയും ചെയ്തു.  2020-ലെ കണക്കനുസരിച്ച്, എസ്എച്എ-1-ന് എതിരായ പ്രിഫിക്‌സ് ആക്രമണങ്ങൾക്ക് കാരണമാകാവുന്നത്.  എസ്എച്എ-2, എസ്എച്എ-3 എന്നിവ ഇതിനുപകരമായി ഉപയോഗിക്കാൻ ശുപാർശചെയ്യപ്പെടുന്നു. അടിയന്തിരമായി ഡിജിറ്റൽ സിഗ്നേച്ചറുകൾക്കായി ഉപയോഗിക്കുന്നിടത്ത് എസ്എച്എ-1 നെ തൽസ്ഥാനത്ത് നിന്ന് നീക്കേണ്ടതാവശ്യമാണ്.

2017 സിഡബ്ലിയുഐ ആംസ്റ്റർഡാമും ഗൂഗിളും അവർ എസ്എച്എ-1 ന് എതിരേ ഒരു കൊളീഷൻ ആക്രമണം നടത്തി രണ്ട് വ്യത്യസ്ത പിഡിഎഫുകൾ ഒരേ എസ്എച്എ-1 ഹാഷ് വില നൽകുന്നവ പ്രസിദ്ധീകരിക്കുകയുണ്ടായി.

വിൻഡോസ് അപ്‌ഡേറ്റിനുള്ള എസ്എച്ചഎ-1(SHA-1) കോഡ് സൈനിംഗ് പിന്തുണ 2020 ഓഗസ്റ്റ് 7-ന് മൈക്രോസോഫ്റ്റ് നിർത്തലാക്കി.
## അവലംബം

വർഗ്ഗം:ഗൂഢശാസ്ത്ര ഹാഷ് ഫങ്ഷനുകൾ
മെംഫിസ് ഡീപെയ്

**മെംഫിസ് ഡീപെയ്** (ഡച്ച് ഉച്ചാരണം: [mɛmfɪs dəpɑi], ജനനം: 13 ഫെബ്രുവരി 1994), ഒരു ഡച്ച് പ്രൊഫഷണൽ ഫുട്ബോൾ കളിക്കാരനാണ്. ഫ്രഞ്ച് ക്ലബ്ബായ ലിയോണിനും, ഡച്ച് ദേശീയ ടീമിനും വേണ്ടി വിംഗർ സ്ഥാനത്ത് കളിക്കുന്നു. 2015 ൽ ഫുട്‌ബോൾ മാസിക ഫ്രാൻസ് ഫുട്‌ബോൾ “ലോകത്തിലെ ഏറ്റവും മികച്ച യുവതാരമായി” മെംഫിസിനെ തിരഞ്ഞെടുത്തു. ആര്യൻ റോബനുശേഷം ഡച്ച് ഫുട്‌ബോൾ ലീഗായ എറെഡിവിസിയിൽ നിന്ന് ഉയർന്ന് വന്ന ഏറ്റവും മികച്ച പ്രതിഭയും, യൂറോപ്യൻ ഫുട്ബോളിലെ ഏറ്റവും തിളക്കമുള്ള യുവപ്രതിഭകളിലൊരാളായും ഇദ്ദേഹത്തെ കണക്കാക്കപ്പെടുന്നു. എതിരാളികളെ വെട്ടിച്ച് അകത്തു കയറുക, ഡ്രിബ്ലിങ്, ദീർഘദൂര ഷോട്ടുകൾ എന്നിവയ്ക്ക് മെംഫിസ് പെരുകേട്ടതാണ്. കേളിശൈലീ കൊണ്ട് മെംഫിസിനെ പോർച്ചുഗൽ ഫോർവേഡ് ക്രിസ്റ്റ്യാനോ റൊണാൾഡോയുമായി ആരാധകരും, മാദ്ധ്യമങ്ങളും താരതമ്യം ചെയ്യാറുണ്ട്.   "ലോകത്തെ ഏറ്റവും മികച്ച യുവതാരങ്ങളിൽ ഒന്നാണ് മെംഫിസ്" എന്നാണ് ക്രിസ്റ്റ്യാനോ റൊണാൾഡോ സ്വയം അഭിപ്രായപ്പെട്ടത്. മെംഫിസ് "ലോകത്ത് ഏറ്റവും മികച്ചതാകും" എന്നു ലൂയി വാൻ ഗാൾ, റോണോൾഡ് കിയമാൻ, ഗൂസ് ഹിഡിങ്ക്, ആര്യൻ റോബൻ, മാർക്കോ വാൻ ബാസ്റ്റിൻ, വെയ്ൻ റൂണി എന്നിവർ അഭിപ്രായപ്പെട്ടിട്ടുണ്ട്. 

ഡച്ച് ക്ലബ്ബ് പി എസ് വി ഐൻദോവനിലൂടെ  പ്രൊഫഷണൽ കരിയർ ആരംഭിച്ച മെംഫിസ്,
മാനേജർ ഫിലിപ്പ് കോക്കുവിന്റെ സ്വാധീനത്തിൻ കീഴിൽ, ടീമിന്റെ അവിഭാജ്യഘടകമായി മാറി. അവർക്ക് വേണ്ടി കളിച്ച 124 മത്സരങ്ങളിൽ നിന്ന് 50 ഗോളുകൾ നേടി. 2014-15 സീസണിൽ, 30 കളികളിൽ നിന്ന് 22 ഗോളുകളുമായി എറെഡിവിസിയുടെ ടോപ്പ് സ്കോറർ സ്ഥാനം അദ്ദേഹം നേടി, 2008 ന് ശേഷം ടീമിനെ എറെഡിവിസി കിരീടം നേടാൻ സഹായിച്ചു. 
ഇക്കാലയളവിൽ മികച്ച പ്രകടനത്തിനുള്ള
യൊഹാൻ ക്രൈഫ് ട്രോഫി അദ്ദേഹത്തിന് ലഭിച്ചു. മേയ് 2015 ൽ ഉദ്ദേശം 25 ദശലക്ഷം പൗണ്ട് പ്രതിഫലം നേടി അദ്ദേഹം ഇംഗ്ലീഷ് ക്ലബ്ബ് മാഞ്ചസ്റ്റർ യുണൈറ്റഡിൽ ചേർന്നു. ഓൺലൈൻ റീറ്റെയ്ൽ സ്ഥാപനമായ കിറ്റ്ബാഗിന്റെ കണക്കുകൾ പ്രകാരം ടീ ഷർട്ട് വിൽപനയുടെ കാര്യത്തിൽ മെംഫിസ്, ലയണൽ മെസ്സി, ക്രിസ്റ്റ്യാനോ റൊണാൾഡോ എന്നിവർക്ക് പിന്നിലായി, മൂന്നാം സ്ഥാനത്തു എത്തി.

റോയൽ ഡച്ച് ഫുട്ബോൾ അസോസിയേഷന്റെ (കെ.എൻ.വി.ബി) ഉൽപന്നമായ മെംഫിസ് ഡീപെയ് എല്ലാ പ്രൊഫഷണൽ തലത്തിലും ദേശീയ ടീമിനെ പ്രതിനിധാനം ചെയ്തിട്ടുണ്ട്. 2011ൽ  യൂറോപ്യൻ ചാമ്പ്യൻഷിപ്പ് നേടിയ നെതർലാൻറ് അണ്ടർ 17 ടീമിന്റെ ഭാഗമായിരുന്നു ഇദ്ദേഹം. 2013 ൽ സീനിയർ ടീമിൽ അദ്ദേഹം തന്റെ അരങ്ങേറ്റം കുറിച്ചു. 2014 ൽ ഫിഫ ലോകകപ്പിൽ മൂന്നാം സ്ഥാനത്തെത്തിയ ടീമിൽ അദ്ദേഹം അംഗമായിരുന്നു. അടുത്തകാലത്ത്, 2018 ലെ ലോകകപ്പ് യോഗ്യതാ ടീമിലും അദ്ദേഹം അംഗമായിരുന്നു.
 

## കരിയർ സ്ഥിതിവിവരകണക്ക്

### ക്ലബ്

;Notes

### അന്താരാഷ്ട്ര മത്സരം
:*Statistics accurate as of match played on 14 November 2017*.

### അന്താരാഷ്ട്ര ഗോളുകൾ

: *As of match played on 14 November 2017. Netherlands score listed first, score column indicates score after each Depay goal.*

## അവലംബം

## ബാഹ്യ കണ്ണികൾ
* Manchester United profile
* Premier League profile
വർഗ്ഗം:1994-ൽ ജനിച്ചവർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:ഡച്ച് ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
മധുരു ഓയ ദേശീയോദ്യാനം

ശ്രീലങ്കയിൽ 1983 നവംബർ 9 ന് നിലവിൽ വന്ന **മധുരു ഓയ ദേശീയോദ്യാനം**  മഹാവേലി റിവർ പ്രൊജക്ടിന്റെ കീഴിലുളള നാലു ദേശീയോദ്യാനങ്ങളിലൊന്നാണ്. വന്യമൃഗങ്ങളുള്ള പ്രദേശങ്ങളും, ആനകളെയും, മധുരു ഓയയിലെ 5 ജലസംഭരണികളും സംരക്ഷിക്കുക എന്ന ലക്ഷ്യത്തോടെ നിലവിൽ വന്ന ഒരു ദേശീയോദ്യാനമാണിത്. ശ്രീലങ്കയിലെ ആദിമനിവാസികളായ വെദ്ധാ വംശജർ ഉദ്യാനാതിർത്തിയിലെ ഹെനിൻഗലയിൽ കാണപ്പെടുന്നു. കൊളംബോയിൽ നിന്നും 288 കിലോമീറ്റർ വടക്കു-കിഴക്കായി ഈ ദേശീയോദ്യാനം സ്ഥിതിചെയ്യുന്നു.

## ചരിത്രം
ഈ ദേശീയോദ്യാനം മഹാവേലി റിവർ പ്രൊജക്ടിന്റെ കീഴിലുളള നാലു ദേശീയോദ്യാനങ്ങളിലൊന്നാണ്. വാസ്‍ഗമുവ, ഫ്ലഡ് പ്ലെയിൻസ്, സോമവതിയ എന്നിവയാണ് മറ്റു മൂന്ന് ദേശീയോദ്യാനങ്ങൾ. 1980-ൽ മണ്ണുകൊണ്ടുള്ള ഒരു പഴയ തകർന്ന ബണ്ടിനോട് ചേർന്ന് 30 അടി ഉയരവും 30 അടി വിസ്താരവും 219 അടി നീളവുമുള്ള ഒരു പുരാതന വാട്ടർ ഷട്ടർ ഉള്ളതായി കണ്ടുപിടിക്കപ്പെട്ടിരുന്നു. കല്ലുകൊണ്ടുള്ള സ്ലാബും ഇഷ്ടികക്കല്ലുകളും ഉപയോഗിച്ചാണ് ഷട്ടർ നിർമ്മിച്ചിരുന്നത്. രണ്ടു പാളികളായിട്ടാണ് മുകളിലെ ഷട്ടർ നിർമ്മിച്ചിരിക്കുന്നത്. ബി.സി. 6-ാംനൂറ്റാണ്ടിനുമുൻപായിരിക്കാം ഇത് നിർമ്മിച്ചതെന്ന് കരുതപ്പെടുന്നു. ശ്രീലങ്കൻ ചരിത്രത്തിലുള്ള വിവിധകാലഘട്ടത്തിൽപ്പെട്ട ബുദ്ധസന്ന്യാസികളുടെ ദേവാലയങ്ങൾ ,പ്രതിമകൾ, സ്തൂപങ്ങൾ, ക്ഷേത്രങ്ങൾ, ആശ്രമങ്ങൾ എന്നിവ ഹെനിൻഗല, കുടവിള, ഗുരുകുമ്പുറ, ഉൾക്കണ്ടൻകൊട, വെരപോകുണ എന്നീ സ്ഥലങ്ങളിൽ നിന്ന് കണ്ടെത്തിയിരുന്നു. എ.ഡി. 3-ാം നൂറ്റാണ്ടിലുള്ള ബ്രാഹ്മി ലിപിയിലുള്ള ശിലാലിഖിതങ്ങൾ കണ്ടേഗമകണ്ടയിൽ നിന്നും കണ്ടെടുത്തിട്ടുണ്ട്. 1000-ത്തിലും താഴെ ജനസംഖ്യയുള്ള വെദ്ധാ വംശജർ കണ്ടെഗംവേള, കോട്ടത്തലവ, ദംമ്പന എന്നിവിടങ്ങളിൽ ദേശീയോദ്യാനമായി പ്രഖ്യാപിക്കുന്നതുവരെ താമസിച്ചിരുന്നു. വെദ്ധാ വംശജരുടെ ക്ഷേത്രമായ മാഹിയങ്കന രാജ മഹാ വിഹാര ക്ഷേത്രം ഈ ദേശീയോദ്യാനത്തിനുപുറത്താണ് സ്ഥിതിചെയ്യുന്നത്. ബി.സി. 543-ൽ സിംഹളർ ഇന്ത്യയിൽനിന്ന് ഇവിടെയെത്തുന്നതിനുമുമ്പ് ശ്രീലങ്കയിൽ ജീവിച്ചിരുന്നത് വിജയ രാജാവിന്റെയും രാജ്ഞി കുവേണിയുടെയും മുൻതലമുറകളായിരുന്നു എന്നാണ് വെദ്ധാ വംശജർ അഭിപ്രായപ്പെട്ടിരുന്നത്. പരമ്പരാഗതമായി ജീവിക്കാനാവശ്യമുള്ള ചെറിയ തോതിലുള്ള കൃഷിയും വേട്ടയാടലും നടത്തി കൂട്ടമായിട്ടാണ് ഇവർ പാർത്തിരുന്നത്.

## അവലംബം

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
ഹാരി കെയ്ൻ

**ഹാരി എഡ്വേർഡ് കെയ്ൻ** (ജനനം: 28 ജൂലൈ 1993) ഒരു ഇംഗ്ലീഷ് പ്രൊഫഷണൽ ഫുട്ബോൾ കളിക്കാരനാണ്. പ്രീമിയർ ലീഗ് ക്ലബ്ബായ ടോട്ടൻഹാം ഹോട്സ്പർ, ഇംഗ്ലീഷ് ദേശീയ ടീം എന്നിവയ്ക്കു വേണ്ടി സ്ട്രൈക്കർ സ്ഥാനത്ത് കളിക്കുന്നു. 

2011 ഓഗസ്റ്റ് 25ന് യുവേഫ യൂറോപ്പ ലീഗിൽ സ്കോട്ടിഷ് ക്ലബ് ഹാർട്ട്സിനെതിരെ നടന്ന മത്സരത്തിൽ ടോട്ടനത്തിന് വേണ്ടി ആദ്യമായി കളത്തിലിറങ്ങി. ടോട്ടനത്തിന്റെ ആദ്യ ടീമിൽ ഇടം നേടുന്നതിന് മുൻപ് ലെയ്റ്റൺ ഓറിയന്റ്, മിൽവാൾ, ലെസ്റ്റർ സിറ്റി, നോർവിച്ച് സിറ്റി തുടങ്ങിയ ടീമുകൾക്ക് വേണ്ടി വായ്പ അടിസ്ഥാനത്തിൽ കളിച്ചിരുന്നു. 

2014-15 സീസണിൽ ടോട്ടൻഹാമിന്റെ ആദ്യ നിരയിൽ സ്ഥാനം നേടിയ കെയ്ൻ ആ സീസണിൽ 31 ഗോളുകൾ നേടുകയും പിഎഫ്എ യങ്ങ് പ്ലെയർ ഓഫ് ദ ഇയർ ആയി തിരഞ്ഞെടുക്കപ്പെടുകയും ചെയ്തു. 2015-16, 2016-17 പ്രീമിയർ ലീഗ് സീസണുകളിലും കെയ്ൻ ടോപ്പ് സ്കോറർ സ്ഥാനം നേടുകയും രണ്ട് തവണയും ടോട്ടൻഹാമിന് യുവേഫ ചാമ്പ്യൻസ് ലീഗിന് യോഗ്യത നേടിക്കൊടുക്കുന്നതിൽ മുഖ്യപങ്കു വഹിക്കുകയും ചെയ്തു. ആറു തവണ കെയ്നിനെ പ്രീമിയർ ലീഗ് പ്ലെയർ ഓഫ് ദ ഇയറായി തെരഞ്ഞെടുത്തു. ടോട്ടൻഹാമിനു വേണ്ടി 100 ​​ഗോളുകൾ നേടിയ കെയ്ൻ, ഇപ്പോൾ ടീമിന്റെ ചരിത്രത്തിൽ ഏറ്റവും കൂടുതൽ ഗോളടിച്ച ഒമ്പതാമത്തെ കളിക്കാരനാണ്. 

അന്താരാഷ്ട്ര തലത്തിൽ, അണ്ടർ-17, അണ്ടർ-19, അണ്ടർ-20, അണ്ടർ-21 ടീമുകൾക്കു വേണ്ടി ഇംഗ്ലണ്ടിനെ അദ്ദേഹം പ്രതിനിധീകരിച്ചു. 2015 മാർച്ച് 27 ന് തന്റെ സീനിയർ അന്താരാഷ്ട്ര അരങ്ങേറ്റ മത്സരത്തിൽ ഗോൾ നേടുകയും യുവേഫ യൂറോ 2016നുള്ള ടീമിൽ ഇടം നേടുകയും ചെയ്തു. 2017ൽ ദ ഗാർഡിയൻ പത്രം അദ്ദേഹത്തെ ലോകത്തെ അഞ്ചാമത്തെ ഏറ്റവും മികച്ച ഫുട്‌ബോൾ കളിക്കാരനായി തെരഞ്ഞെടുത്തു.

## കരിയർ സ്ഥിതിവിവരകണക്ക്
### ക്ലബ്ബ്

### അന്താരാഷ്ട്ര മത്സരം

### അന്താരാഷ്ട്ര ഗോളുകൾ
:*As of match played 8 October 2017. England score listed first, score column indicates score after each Kane goal.*

## വ്യക്തിഗത നേട്ടങ്ങൾ
* മിൽവാൾ യങ് പ്ലെയർ ഓഫ് ദ ഇയർ: 2011-12

* പ്രീമിയർ ലീഗ് പ്ലെയർ ഓഫ് ദി മൻത്: ജനുവരി 2015, ഫെബ്രുവരി, 2015, മാർച്ച് 2016, ഫെബ്രുവരി 2017, സെപ്തംബർ 2017, ഡിസംബർ 2017

* പി.എഫ്.എ. ടീം ഓഫ് ദ ഇയർ: 2014-15, 2015-16,2016-17

* പി.എഫ്.എ യങ് പ്ലെയർ ഓഫ് ദ ഇയർ: 2014-15

* ടോട്ടൻഹാം ഹോട്സ്പർ പ്ലെയർ ഓഫ് ദ ഇയർ: 2014-15

* പ്രീമിയർ ലീഗ് ഗോൾഡൻ ബൂട്ട്: 2015-16,2016-17

* പി.എഫ്.എ ഫാൻസ്സ് പ്ലെയർ ഓഫ് ദ ഇയർ: 2016-17

* ഇംഗ്ലണ്ട് പ്ലെയർ ഓഫ് ദ ഇയർ അവാർഡ്: 2017

## അവലംബം

വർഗ്ഗം:1993-ൽ ജനിച്ചവർ
വർഗ്ഗം:ഇംഗ്ലീഷ് ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂലൈ 28-ന് ജനിച്ചവർ
ക്യാപ്റ്റൻ (ചലച്ചിത്രം)

പ്രജേഷ് സെൻ സംവിധാനം ചെയ്ത് 2018ൽ പുറത്തിറങ്ങിയ മലയാള ചലച്ചിത്രമാണ് **ക്യാപ്റ്റൻ**. ഇന്ത്യൻ ദേശീയ ഫുട്ബോൾ ടീമിന്റെ ക്യാപ്റ്റനായിരുന്ന വി.പി. സത്യന്റെ ജീവിതത്തെക്കുറിച്ചുള്ള ഈ ചലച്ചിത്രത്തിൽ ജയസൂര്യ വി.പി. സത്യനെ അവതരിപ്പിക്കുന്നു. അനു സിത്താര, സിദ്ദിഖ്, രഞ്ജി പണിക്കർ, സൈജു കുറുപ്പ് തുടങ്ങിയവരാണ് കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്. 
## അഭിനയിച്ചവർ
*ജയസൂര്യ - വി.പി. സത്യൻ
*അനു സിത്താര - അനിത സത്യൻ
*രഞ്ജി പണിക്കർ
*സിദ്ദിഖ്
*സൈജു കുറുപ്പ്
*ദീപക് പറമ്പോൾ
*ലക്ഷ്മി ശർമ
*നിർമൽ പാലാഴി
*അന്ന എ സ്മിത്ത്
## ഗാനങ്ങൾ
2018 ജനുവരി 28ന് മന്ത്രി കെ.ടി. ജലീൽ ചലച്ചിത്രത്തിലെ ഗാനങ്ങൾ പ്രകാശനം ചെയ്തു. ഗോപി സുന്ദറാണ് ചലച്ചിത്രത്തിന്റെ സംഗീത സംവിധായകൻ. 

## അവലംബം

## പുറം കണ്ണികൾ
* 

വർഗ്ഗം:2018-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
ബോംബെ പ്രവിശ്യ

ബ്രിട്ടീഷ് ഇന്ത്യയുടെ ഒരു ഭരണ ഉപവിഭാഗമായിരുന്നു **ബോംബെ പ്രവിശ്യ**. **ബോംബെ പ്രസിഡൻസി**, **ബോംബെ ആൻഡ് സിന്ധ്**, **ബോംബേ പ്രൊവിൻസ്** എന്നീ പേരുകളിൽ അറിയപ്പെട്ടിരുന്നു. ബോംബേ (ഇന്നത്തെ മുംബൈ) നഗരമായിരുന്നു ഇതിന്റെ തലസ്ഥാനം. ഇന്നത്തെ ഇന്ത്യൻ സംസ്ഥാനമായ മഹാരാഷ്ട്രയിലെ കൊങ്കൺ, നാസിക്, പുണെ എന്നീ  ഭാഗങ്ങളും, ഗുജറാത്തിലെ അഹമ്മദാബാദ്, ആനന്ദ്, ഭറൂച്ച്, ഗാന്ധിനഗർ, ഖേഡ, പഞ്ച്മഹൽ, സൂററ്റ് എന്നീ പ്രദേശങ്ങളും, ഇന്നത്തെ കർണാടകത്തിലെ തെക്കൻ കാനറ (ദക്ഷിണ കന്നഡ, ഉടുപ്പി ജില്ല, കേരളത്തിലെ കാസർഗോഡ് ജില്ല, ഇന്നത്തെ സിന്ധ് പ്രവിശ്യ, ബാഗൽകോട്ട്, ബിജാപൂർ, ധാർവാഡ്, ഗഡാഗ്, പാകിസ്താൻ, ഏദൻ കോളനി (ഇന്നത്തെ യെമൻ ഭാഗം), ഖുറിയ-മുരിയ ദ്വീപുകൾ (ഇന്നത്തെ ഒമാൻ ) എന്നിവയും ഈ പ്രവിശ്യയുടെ ഭാഗമായിരുന്നു.

## അവലംബം

വർഗ്ഗം:ബ്രിട്ടീഷ് ഇന്ത്യ
വർഗ്ഗം:ബ്രിട്ടീഷ് ഇന്ത്യയിലെ പ്രസിഡൻസികൾ
മാലിക് ഛജ്ജു

ഖിൽജി ഭരണത്തിന്റെ ആരംഭകാലത്ത് കാര പ്രവിശ്യയിലെ ഗവർണറായിരുന്നു **മാലിക് ഛജ്ജു**. യഥാർത്ഥ നാമം കിശ്ലു ഖാൻ എന്നായിരുന്നു.ബാൽബന്റെ അനന്തരവനും ജലാലുദ്ദീൻ ഖിൽജിയുടെ എതിരാളിയുമായിരുന്നു ഛജ്ജു. അലി ഹാതിം ഖാന്റെ പിന്തുണയോടെ അനേകം പടയാളികൾക്കൊപ്പം ജലാലുദ്ദീനെതിരേ ലഹളയ്ക്ക് തുടക്കം കുറിച്ചെങ്കിലും ആർക്കലി ഖാന്റെ നേതൃത്വത്തിലുള്ള സൈന്യത്തോട് ഛജ്ജു പരാജയപ്പെട്ടു.
## അവലംബം

വർഗ്ഗം:ഇന്ത്യാചരിത്രം
ഹൊസങ്കടി

കാസർഗോഡ് ജില്ലയിലെ മഞ്ചേശ്വരം ബ്ലോക്ക് പഞ്ചായത്തിലെ ഒരു ചെറുപട്ടണമാണ് **ഹൊസങ്കടി**. മഞ്ചേശ്വരം ഗ്രാമപഞ്ചായത്തിലാണ് ഈ സ്ഥലം. ജില്ലാ ആസ്ഥാനമായ കാസർഗോഡ് നിന്നും 26 കിലോമീറ്റർ വടക്ക് കൊച്ചി-പനവേൽ ദേശീയ പാതയിലാണ് ഇത് സ്ഥിതി ചെയ്യുന്നത്

കർണ്ണാടക അതിർത്തിയോടു ചേർന്നു കിടക്കുന്ന ഹൊസങ്കടി ഒരു തീരദേശ പട്ടണം കൂടിയാണ്‌. ജില്ലയിലെ പഞ്ചായത്തുകളായ മീഞ്ച, മംഗൽപാടി, പൈവളികെ, ദേലംപാടി, പുത്തിഗെ എന്നിവയിലേക്ക് ഹൊസങ്കടിയിൽ നിന്ന് യാത്രാമാർഗ്ഗമുണ്ട്.

## സമീപ പട്ടണങ്ങൾ
കാസർഗോഡ്, പുത്തൂർ, മംഗലാപുരം എന്നിവയാണ് അടുത്തുള്ള പട്ടണങ്ങൾ

## ഭാഷ
മലയാളം, കന്നഡ എന്നിവയാണ് ഔദ്യോഗിക ഭാഷകൾ. എന്നാൽ ഉർദു, ബ്യാരി, തുളു, കൊങ്കണി ഭാഷകൾ കൂടി ഉപയോഗത്തിലുണ്ട്. ഈ ഭാഷകളിൽ പലതും ചേർന്ന ഒരു മിശ്രഭാഷ ഉപയോഗിച്ചു കാണുന്നു.

## സമയമേഖല
12°42'21"N 74°54'9"E  
## അവലംബം

വർഗ്ഗം:കാസർഗോഡ് ജില്ലയിലെ പട്ടണങ്ങൾ
ബ്രൈഡന്റെ തിമിംഗിലം

പുകയുടെ ചാരനിരമോ തവിട്ടോ നിറമുള്ളതും അടിവശം നീല കലർന്ന ചാരനിരമോ കരിച്ചുവപ്പോ മഞ്ഞനിറഞ്ഞ ചാരനിരമോ ആയതുമായ ഉഷ്ണമേഖലയിൽ കാണുന്ന തിമിംഗിലമാണ് ** ബ്രൈഡൻറെ തിമിംഗിലം** . തലയിൽ മൂന്ന് വരമ്പുകൾ ഉയർന്നുനിൽകുന്നത് ഈ തിമിംഗിലങ്ങൾക്ക് മാത്രമാണ്.
വന്യജീവി (സംരക്ഷണ) നിയമം 1972, ഷെഡ്യൂൾ II-ൽ ഉൾപെടുത്തിയിരിക്കുന്നൂ.

## പെരുമാറ്റം
കൂടെകൂടെ പൊന്തിവാരാറുള്ള ഇവയുടെ ഉയർച്ച 70-90 ഡിഗ്രീയിലയിരിക്കും. ശരീരത്തിൻറെമുക്കല്ഭാഗത്തോളം അപ്പോൾ വെള്ളത്തിനു മുകളിൽ കാണാം. തിരിച്ച് വെള്ളത്തിലേക്ക് വീഴുന്നത് മുതുക് വളച്ച് പിന്നോട്ട് മറിഞ്ഞാണ്. മുങ്ങുമ്പോൾ മുതുകിലെ ചിറകുകൾ കൺമറയുന്നതിനുമുൻപ് ചീറ്റൽ ദ്വാരങ്ങൾ അപ്രത്യക്ഷമാകുന്നു. മുങ്ങുന്നതിനു തൊട്ടു മുൻപ്, മുതുകും വാലും വ്യക്തമായി വളക്കുകയും ചെയ്യുന്നൂ. നേർത്ത ചീറ്റൽ 4 മീറ്റർ ഉയരം വരെയെത്താറണ്ട്.

## വലിപ്പം
ശരീരത്തിൻറെ മൊത്തം നീളം: 12.2-12.5 മീ. തൂക്കം: 1200-2000 കിലോ.

## ആവാസം/കാണപ്പെടുന്നത്
കിഴക്കും പടിഞ്ഞാറും തീരങ്ങളിൽനിന്നും മാറിയുള്ള ചൂടുപിടിച്ച ജലം ഇഷ്ടപ്പെടുന്നൂ. മഹാരാഷ്ട്രയിലും കേരളത്തിലും തമിഴ്നാട്ടിലും കരക്കടിഞ്ഞിട്ടുണ്ട്.

## നിലനിൽപ്പിനുള്ള ഭീഷണി
മത്സ്യബന്ധനം, കപ്പലുകളുമായികൂട്ടിയിടി, ശബ്ദമലിനീകരണം, വ്യാവസായികാടിസ്ഥാനത്തിലുള്ള തിമിംഗിലവേട്ട.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:തിമിംഗിലങ്ങൾ
വർഗ്ഗം:കേരളത്തിലെ സസ്തനികൾ
കൊച്ചിൻ ദേവസ്വം ബോർഡ്

മധ്യകേരളത്തിൽ എറണാകുളം, പാലക്കാട്, തൃശ്ശൂർ എന്നീ ജില്ലകളിലെ ഹൈന്ദവക്ഷേത്രങ്ങളുടെ മേൽനോട്ടത്തിനായി കേരള സർക്കാർ രൂപീകരിച്ചിട്ടുള്ള ഒരു ട്രസ്റ്റാണ് **കൊച്ചിൻ ദേവസ്വം ബോർഡ്**. തിരു-കൊച്ചി ഹിന്ദുമത സ്ഥാപന നിയമം (ആക്ട് XV 1950) അനുസരിച്ച് രൂപീകരിച്ചിട്ടുള്ള ഒരു സ്വയംഭരണ സ്ഥാപനമാണിത്.  പഴയ കൊച്ചി നാട്ടുരാജ്യത്തിൽ ഉൾപ്പെട്ടിരുന്ന 405 ഹൈന്ദവക്ഷേത്രങ്ങളുടെ ഭരണസംബന്ധമായ മേൽനോട്ടമാണ് ഇത് നിർവ്വഹിക്കുന്നത്. തൃശ്ശൂർ നഗരത്തിലാണ് ഈ സ്ഥാപനത്തിന്റെ ആസ്ഥാനം. തൃശ്ശൂർ വടക്കുന്നാഥ ക്ഷേത്രം, ചോറ്റാനിക്കര ഭഗവതിക്ഷേത്രം, തൃപ്രയാർ ശ്രീരാമസ്വാമിക്ഷേത്രം, തിരുവില്വാമല ശ്രീവില്വാദ്രിനാഥക്ഷേത്രം, കൊടുങ്ങല്ലൂർ ശ്രീ കുരുംബഭഗവതി ക്ഷേത്രം തുടങ്ങി നിരവധി പ്രസിദ്ധ മഹാക്ഷേത്രങ്ങൾ കൊച്ചിൻ ദേവസ്വം ബോർഡിന്റെ കീഴിലുണ്ട്.

## ചരിത്രം
1949 ജൂലൈ 1-ന് തൃശ്ശൂർ നഗരത്തിലാണ് കൊച്ചിൻ ദേവസ്വം ബോർഡ് രൂപീകൃതമായത്. 1950-ലെ ട്രാവൻകൂർ - കൊച്ചി റിലീജ്യസ് ഇൻസ്റ്റിറ്റ്യൂഷൻസ് ആക്ട് അനുസരിച്ചാണ് ഇതിന്റെ പ്രവർത്തനം. ഹിന്ദുമതത്തിൽ നിന്നുള്ള മൂന്നുപേർ ഉൾപ്പെടുന്ന ഒരു മാനേജിംഗ് കമ്മിറ്റിയാണ് ഇതിനെ നിയന്ത്രിക്കുന്നത്. സ്ത്രീകൾ ഉൾപ്പെടെ 35 വയസ് പൂർത്തിയായ കേരളീയരായ ഏതൊരു ഹിന്ദുമതവിശ്വാസിയ്ക്കും  ബോർഡിൽ അംഗമാകുന്നതിന് നിയമം അനുവദിക്കുന്നുണ്ട്.

## ഘടന
തിരുവിതാംകൂർ ദേവസ്വം ബോർഡിലേതുപോലെ ഒരു പ്രസിഡന്റും രണ്ട് അംഗങ്ങളുമടങ്ങുന്നതാണ് കൊച്ചിൻ ദേവസ്വം ബോർഡിന്റെയും ഘടന. പ്രസിഡന്റിനെയും അംഗങ്ങളെയും തിരഞ്ഞെടുക്കുയന്നത് കേരള നിയമസഭയിലെ ഹൈന്ദവ അംഗങ്ങൾ ചേർന്നാണ്. ഇതുകൂടാതെ ദേവസ്വം സെക്രട്ടറി, സ്പെഷ്യൽ കമ്മീഷണർ, ബോർഡ് സെക്രട്ടറി എന്നീ പദവികളുമുണ്ട്. ഇവർ സർക്കാർ പ്രതിനിധികളാണ്. ഡോ. എം.കെ. സുദർശനാണ് ഇപ്പോഴത്തെ പ്രസിഡന്റ്.  

## ബോർഡും സ്ഥാപനങ്ങളും
കൊച്ചി ദേവസ്വം ബോർഡിന്റെ അധികാരപരിധിക്കുള്ളിൽ 406 ക്ഷേത്രങ്ങളും തൃശ്ശൂർ നടുവിൽ മഠം, കേരളവർമ്മ കോളജ്, വിവേകാനന്ദ കോളേജ് തുടങ്ങിയ മറ്റു ചില വിദ്യാഭ്യാസ സാംസ്കാരിക കേന്ദ്രങ്ങളുമുണ്ട്. ഇവയുടെ മേൽനോട്ടവും ബോർഡാണ് നടത്തുന്നത്.

## ഇതും കാണുക
* തിരുവിതാംകൂർ ദേവസ്വം ബോർഡ്

## അവലംബം

വർഗ്ഗം:തൃശ്ശൂരിലെ സ്ഥാപനങ്ങൾ
വർഗ്ഗം:കേരള സർക്കാർ
മുനയൻ

ലഘുചിത്രം|Shoemaking awls
**മുനയൻ** A **stitching awl** അനേകം തരം വസ്തുക്കളിൽ തുളകൾ ഇടാനോ നിലവിലുള്ള തുളകളുടെ വലിപ്പം കൂട്ടാനോ ഉപയോഗിക്കുന്ന ഉപകരണമാണ്.  ഇത് തോലും കാൻവാസും പോലുള്ള കട്ടിയുള്ള വസ്തുക്കൾ തയ്ചെടുക്കാനും ഇതുപയോഗിക്കുന്നു. ഇത് ഒരു വണ്ണം കുറഞ്ഞ കാഠിന്യമുള്ള ഇരുമ്പുകൊണ്ടോ മറ്റു ലോഹങ്ങൾകൊണ്ടോ നിർമ്മിച്ച വളഞ്ഞതോ നേരെയുള്ളതോ ആയ കൂർത്ത അറ്റമുള്ളതാണ്. ഈ കൂർത്ത അറ്റത്തിനു ചിലപ്പോൾ ഒരു ഉടക്കുവാനുള്ള വെട്ടും കാണാൻ കഴിയും. അത്തരം സൂചികളെ ഉടക്കുസൂചിയെന്നും വിളിച്ചുവരുന്നു. ഇതിന്റെ പിടിയിൽ പരസ്പരം മാറാവുന്ന സൂചികൾ ലഭ്യമാണ്. ഇതിന്റെ സൂചിയുടെ അറ്റത്ത്  ചിലപ്പോൾ തയ്യൽ സൂചികളിലെപോലെ ഒരു തുളയുണ്ടായിരിക്കും. ഇതിലൂടെ നൂലിട്ട് പൂട്ടുതയ്യൽ ചെയ്യാവുന്നതാണ്. അപ്പോൾ ഈ മുനയനെ തയ്യൽ മുനയൻ എന്നു വിളിക്കാം. സാധാരണ ഇത്തരം മുനയനും ഉടക്കുസൂചിയും തോൽച്ചെരിപ്പുകളും ഷൂകളും റിപ്പയർ ചെയ്യാനായി ചെരിപ്പുകുത്തികളും മറ്റും ഉപയോഗിച്ചുവരുന്നു. ലോക്ക് തയ്യലിനു തയ്യൽ മുനയൻ ഉപയോഗിച്ചുവരുന്നു. സൂചിയുടെ തുളയിൽ നൂലു കയറ്റിയശേഷം സൂചി തയ്ക്കേണ്ട തോൽഭാഗത്ത് കയറ്റുന്നു. അപ്പുറത്തെത്തിച്ചശേഷം നൂൽ വലിച്ചു മുറുക്കുന്നു. അതിനുശേഷം മുനയൻ മറ്റെ ഭാഗത്തുകൂടി തുളച്ചു കയറ്റി നൂലിന്റെ മറ്റെ ഭാഗവും വലിച്ചെടുത്ത് മറുപുറത്തെത്തിക്കുന്നു. ഇങ്ങനെ അങ്ങോട്ടുമിങ്ങോട്ടും നൂലുകടത്തി കൊളുത്തുതയ്യൽ ചെയ്യുന്നു. ഇങ്ങനെ ഒരു ചെറിയ തയ്യൽ മെഷീൻ ആയി ഈ മുനയൻ പ്രവർത്തിക്കുന്നു. പല രീതികളിൽ പല വസ്തുക്കളിൽ ഇതേവിധത്തിൽ ഈ ഉപകരണം ഉപയോഗിച്ച് തയ്യൽ ജോലി ചെയ്യാവുന്നതാണ്. ഷൂകളിലും കുതിരയുടെ മുകളിലെ ഇരിപ്പിടത്തിലും ഈ ജോലി ചെയ്യാവുന്നതാണ്. ബുക്ക് ബൈൻഡിംഗിലും ഈ ഉപകരണം പുസ്തകങ്ങളുടെ പേപ്പറുകൾ ഒന്നിച്ചു ചേർത്തു തുന്നാൻ ഉപയോഗിച്ചുവരുന്നുണ്ട്. 

## മുനയൻ ചരിത്രത്തിൽ
ലഘുചിത്രം|Native American, Plains, Northern. Awl Case, Brooklyn Museum
കുഞ്ഞായിരുന്നപ്പോൾ, ലൂയിസ് ബ്രെയിലിന്റെ ഒരു കണ്ണ് ഇതുപോലുള്ള മുനയൻ കൊണ്ട് നഷ്ടപ്പെട്ടു. തുടർന്ന് അണുബാധ മറ്റെ കണ്ണിനെയും ബാധിക്കുകയും നാലാം വയസ്സിൽ അദ്ദേഹം പേർണ്ണമായി അന്ധനാവുകയുമുണ്ടായി. ഈ അപകടം പിന്നീട് ബ്രെയിൽ ലിപി കണ്ടെത്താനിടയാക്കി. 

മുനയൻ പഴയ കാലത്തുതന്നെ ആളുകൾ ഉപയോഗിച്ചുവന്നിരുന്നു.

മദ്ധ്യപൂർവ്വ ദേശത്ത് കണ്ടെത്തിയ ഏറ്റവും പഴക്കമുള്ള ലോഹവസ്തു (ഉപകരണം) ചെമ്പുകൊണ്ടുണ്ടാക്കിയ ഒരു ചെറിയ മുനയൻ ആയിരുന്നു.
File: Os Tarté MHNT PRE 2009.0.248.1.jpg|Paleolithic stitching awl (bone)
File:Alène IMG 4295.JPG|Roman stitching awl (iron)
File:Sewing awl.jpg|Contemporary sewing awl


## ഇതും കാണൂ
* Bradawl
* Scratch awl

## അവലംബം

വർഗ്ഗം:ഉപകരണങ്ങൾ
ഗീതം (കർണ്ണാടകസംഗീതം)

കർണാടക സംഗീതത്തിലെ ലളിതമായി പാടാവുന്ന സംഗീത സൃഷ്ടിയാണ് **ഗീതം**. കർണ്ണാടക സംഗീതപഠനത്തിൽ സാഹിത്യവും താളവും ഒരുമിച്ച് പരിചയപ്പെടുന്നത് ഗീതത്തിലാണ്. 

"കർണാനാടക സംഗീതത്തിലെ ഏറ്റവും ചെറിയ ഗാനരൂപമാണ് ഗീതം " 
 
## ഘടന
പല്ലവി, അനുപല്ലവി, ചരണം തുടങ്ങിയ വിഭാഗങ്ങൾ ഗീതങ്ങൾക്കില്ല. ഒരേ നടയിലാണ് ഗീതങ്ങൾ ആദ്യവസാനം പാടുന്നത്. ആവർത്തനങ്ങളില്ലാതെയാണ് ഗീതങ്ങൾ ആലപിക്കുന്നത്. ഭൂരിഭാഗം ഗീതങ്ങളും ആദ്യവരി പാടിക്കൊണ്ടാണ് അവസാനിപ്പിക്കുന്നത്. കർണ്ണാടക സംഗീത പഠനത്തിൽ സ്വരാവലി, ജണ്ഡവരിശകൾ, അലങ്കാരങ്ങൾ തുടങ്ങിയവ പഠിച്ചതിനുശേഷമാണ് ഗീതങ്ങൾ അഭ്യസിക്കുന്നത്.  പുരന്ദരദാസനാണ് കൂടുതൽ ഗീതങ്ങൾ രചിച്ചിട്ടുള്ളത്. 
## പ്രശസ്തമായ ഗീതങ്ങൾ
#*വരവീണാ മൃദുപാണി* (സംസ്കൃതം) - രാഗം: മോഹനം  (28-ാം മേളകർത്താരാഗമായ ഹരികാംബോജിയുടെ ജന്യരാഗം) - ചതുശ്രുതി ജതി രൂപകതാളം
#*ശ്രീഗണനാഥ (ലംബോധര)* (സംസ്കൃതം) - രാഗം: മലഹരി (15-ാം മേളകർത്താരാഗമായ മായാമാളവഗൗളയുടെ ജന്യരാഗം) - ചതുശ്രുതി ജാതി രൂപകതാളം
#*ആനലേകര* - രാഗം: ശുദ്ധ സാവേരി  (29-ാം മേളകർത്താരാഗമായ ധീരശങ്കരണാഭരണത്തിന്റെ ജന്യരാഗം) - തിശ്ര ജാതി ത്രിപുട താളം
#*കമല ജാദള* (തെലുഗു) - രാഗം: കല്യാണി (രാഗം) - തിശ്ര ജാതി ത്രിപുട താളം
## അവലംബം

## പുറം കണ്ണികൾ
*Sivakumar Carnatic Music Archive Geetam collection 
*The Pulijalas വർഗ്ഗം:കർണ്ണാടകസംഗീതം
വർഗ്ഗം:കർണ്ണാടകസംഗീത പദാവലി
സോമവതിയ ദേശീയോദ്യാനം

thumb|right|280px|Somawathiya National Park
thumb|right|280px|Somawathiya Chethiya
thumb|right|280px|Buddhist bhikkus decorating the Somawathiya Chaitya

**സോമവതിയ ദേശീയോദ്യാനം** ശ്രീലങ്കയിലെ മഹാവെലി നദിയിലെ വികസനപദ്ധതിയുടെ കീഴിൽ നാമനിർദ്ദേശം ചെയ്യപ്പെട്ട നാലു ദേശീയോദ്യാനങ്ങളിൽ ഒന്നാണിത്. ബുദ്ധന്റെ ഭൗതികശരീരത്തിലുള്ള പല്ലു സൂക്ഷിക്കുന്നതെന്ന് പറയപ്പെടുന്ന സോമവതിയ ചൈത്യ സ്തൂപം ഈ ദേശീയോദ്യാനത്തിനുള്ളിലാണ് സ്ഥിതിചെയ്യുന്നത്. 1966 ആഗസ്റ്റ് 9 ന് ഈ ദേശീയോദ്യാനം വന്യമൃഗസങ്കേതമായി നാമനിർദ്ദേശം ചെയ്യപ്പെട്ടുവെങ്കിലും 1986 സെപ്റ്റംബർ 2 നാണ് ദേശീയോദ്യാനമായി സൃഷ്ടിക്കപ്പെട്ടത്. ഈ ദേശീയോദ്യാനം ധാരാളം വലിയ സസ്യഭുക്കുകളുടെ വാസസ്ഥലമാണ്. കൊളംബോയിൽ നിന്നും 266 കിലോമീറ്റർ വടക്കുകിഴക്കായി ഈ ദേശീയോദ്യാനം സ്ഥിതിചെയ്യുന്നു. ശ്രീലങ്കയിലെ  വടക്കും കിഴക്കും പ്രവിശ്യയിലായി 32,762 ഹെക്ടർ വിസ്തീർണ്ണത്തിൽ ഈ ദേശീയോദ്യാനം വ്യാപിച്ചുകിടക്കുന്നു.

## ചരിത്രം
ചരിത്ര പ്രാധാന്യമുള്ള സോമവതിയ ചൈത്യ  മഹാവെലി നദിയുടെ ഇടതുഭാഗത്തെ തീരത്താണ് സ്ഥിതിചെയ്യുന്നത്. പ്രാദേശിക ഭരണകർത്താവായ രാജകുമാരൻ അഭയയുടെ പത്നിയും രാജാവ് കവൻ ടിസയുടെ സഹോദരിയുമായ രാജകുമാരി സോമവതിയുടെ പേരാണ് സ്തൂപത്തിനുനല്കിയിരിക്കുന്നത്. അശോക ചക്രവർത്തിയുടെ മൂത്ത പുത്രനായ ബുദ്ധ സന്യാസിയായ മഹേന്ദ്രന്റെ ഉടമസ്ഥതയിൽ ഉള്ള ബുദ്ധന്റെ ഭൗതികശരീരത്തിലുള്ള പല്ലുകൾ സൂക്ഷിക്കാൻ വേണ്ടി രാജകുമാരൻ അഭയ നിർമ്മിച്ച സ്തൂപമാണിത്.  സ്തൂപത്തിൽ നിന്നും പ്രകാശരശ്മികൾ പരക്കുന്നുണ്ടെന്ന അത്ഭൂതം പ്രചരിച്ചതിനെ തുടർന്ന് ഇവിടേയ്ക്ക് വിനോദസഞ്ചാരികളുടെ എണ്ണം വർദ്ധിക്കുന്നതു കൂടാതെ ഇവിടെ ഒരു തീർത്ഥാടനകേന്ദ്രമായി മാറുകയും ചെയ്തു. ഈ ദേശീയോദ്യാനം മഹാവേലി റിവർ പ്രൊജക്ടിന്റെ കീഴിലുളള നാലു ദേശീയോദ്യാനങ്ങളിലൊന്നാണ്. വാസ്‍ഗമുവ, ഫ്ലഡ് പ്ലെയിൻസ്, മധുരു ഓയ എന്നിവയാണ് മറ്റു മൂന്ന് ദേശീയോദ്യാനങ്ങൾ. മഹാവേലി നദി താഴേയ്ക്കൊഴുകുന്നതിനടുത്തായി1986-ൽ നിലവിൽ വന്ന സോമവതിയ ദേശീയോദ്യാനവും മുകളിലെയ്ക്കൊഴുകുന്നതിനടുത്തായി 1984-ൽ നിലവിൽ വന്ന ഫ്ലഡ് പ്ലെയിൻസ് ദേശീയോദ്യാനവും സ്ഥിതി ചെയ്യുന്നു. ഈ രണ്ടു ദേശീയോദ്യാനങ്ങളും തെക്കു-പടിഞ്ഞാറ് വാസ്‍ഗമുവ ദേശീയോദ്യാനവുമായി കൂടിച്ചേർന്ന് വടക്കു-കിഴക്ക് ത്രികോണ നാച്യുർ റിസർവ് എന്ന സംരക്ഷിതപ്രദേശമായി കിടക്കുന്നു. ത്രികോണ നാച്യുർ റിസർവ് ഈ മൂന്നു ദേശീയോദ്യാനങ്ങളെയും ബന്ധിപ്പിക്കുന്ന കണ്ണിയായി ഒരൊറ്റ സംരക്ഷിതപ്രദേശമായി നിലനിർത്തുന്നു. ബയോസ്ഫിയർ റിസർവിന്റെ ഭാഗമായ ഹുരുലുലു ഫോറസ്റ്റ് റിസർവ് ഈ ദേശീയോദ്യാനത്തിന്റെ പടിഞ്ഞാറൻ ഭാഗവുമായി ബന്ധിപ്പിച്ചിരിക്കുന്നു.

## അവലംബം

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
ഇച്ചാപുരം, ആന്ധ്രാപ്രദേശ്

**ഇച്ചാപുരം** (**Ichchapuram**) ആന്ധ്രാപ്രദേശിലെ ശ്രീകാകുളം ജില്ലയിലെ ഒരു പട്ടണമാണ്. ജില്ലാതലസ്ഥാനമായ ശ്രീകാകുളം നഗരത്തിൽനിന്നും 142 കിലോമീറ്റർ അകലെയാണ് മുനിസിപ്പാലിറ്റിയായ ഈ സ്ഥലം സ്ഥിതിചെയ്യുന്നത്.

## ഭൂമിശാസ്ത്രം
ഇച്ചാപുരം ആന്ധ്രാപ്രദേശിന്റെയും ഒഡീഷയുടെയും അതിർത്തിയിൽ   എന്ന അക്ഷാംശ രേഖാംശങ്ങളിൽ കിടക്കുന്നു.  ശരാശരി സമുദ്രനിരപ്പിൽനിന്നും 7&nbsp;metres (22&nbsp;feet) ഉയരത്തിൽക്കിടക്കുന്ന ഈ പട്ടണം, ബഹുദ നദിയുടെ കരയിലാണു സ്ഥിതിചെയ്യുന്നത്.

## ജനസംഖ്യാവിവരം
2011  സെൻസസ് പ്രകാരം, ഈ പട്ടണത്തിലെ ജനസംഖ്യ  ആണ്. ജനസംഖ്യയിൽ,  പുരുഷന്മാരും,  സ്ത്രീകളും 0–6 വയസ്സിലുള്ള  കുട്ടികളുമുണ്ട്, ശരാശരി സാക്ഷരതാനിരക്ക് 71.12% ആകുന്നു. ഇവിടെ  സാക്ഷരരായവരുണ്ട്. തെലുഗും ഒറീസയും ഇവിടെ സംസാരഭാഷയാണ്.

## നിയമസഭാമണ്ഡലം
ലഘുചിത്രം|Jagannath temple at Ichchapuram
ഇച്ചാപുരം ആന്ധ്രാപ്രദേശിലെ ഒരു അസംബ്ലി മണ്ഡലമാണ്. ബെണ്ടലം അശോക് ആണ് ഇവിടത്തെ നിയമസഭാംഗം. 

## ഗതാഗതം
സുവർണ ചതുരത്തിന്റെ ഭാഗമായ ദേശീയപാത 5 (ഇന്ത്യ), ഈ പട്ടണത്തിൽക്കൂടി കടന്നുപോകുന്നു.

## വിദ്യാഭ്യാസം
സംസ്ഥാനത്തിന്റെ വിദ്യാഭ്യാസവകുപ്പിനുകീഴിലുള്ള പ്രാഥമികവിദ്യാലയങ്ങളും സെക്കണ്ടറി വിദ്യാലയങ്ങളും സർക്കാർ എയ്ഡഡ്, സ്വകാര്യമേഖലകളിലായി പ്രവർത്തിച്ചുവരുന്നു. തെലുഗു, ഒഡിയ, ഇംഗ്ലിഷ് എന്നിവ വ്യത്യസ്ത സ്കൂളുകൾ പിന്തുടരുന്ന അദ്ധ്യനമാദ്ധ്യമങ്ങളാണ്. 

## ഇതും കാണുക
* ആന്ധ്രാപ്രദേശിലെ മുനിസിപാലിറ്റികൾ

## അവലംബം

വർഗ്ഗം:ആന്ധ്രാപ്രദേശിലെ പട്ടണങ്ങൾ
റൊമേഷ് കലുവിതരണ

**റൊമേഷ് ശാന്ത കലുവിതരണ** മുൻ ശ്രീലങ്കൻ ക്രിക്കറ്റ് കളിക്കാരനാണ്‌.(ജ: 24 നവം:1969-കൊളംബോ) വിക്കറ്റ് കീപ്പർ എന്ന നിലയിലാണ് ദേശീയ ടീമിൽ ഉൾപ്പെട്ടത്. ഏകദിന ക്രിക്കറ്റിൽ 3711 റൺ‌സും  ടെസ്റ്റ് ക്രിക്കറ്റിൽ 1933  റൺസും നേടിയ കളിക്കാരനാണ്‌ ഇദ്ദേഹം.1996 ലെ ലോകകപ്പ് ക്രിക്കറ്റ് ടീമിൽ അംഗമായിരുന്നു.മദ്ധ്യനിര ബാറ്റ്സ്മാനായിരുന്ന റോമേഷ് മലേഷ്യൻ ക്രിക്കറ്റ് ടീമിന്റെ പരിശീലകനായും പ്രവർത്തിച്ചിട്ടുണ്ട്.
## അവലംബം



വർഗ്ഗം:ശ്രീലങ്കൻ ക്രിക്കറ്റ് കളിക്കാർ
ചിന്തലപ്പള്ളി

**ചിന്തലപ്പള്ളി Chintalapalle** ആന്ധ്രാപ്രദേശിലെ കുർണ്ണൂൽ ജില്ലയിലെ മിദ്ത്തൂർ താലൂക്കിൽപ്പെട്ട ഒരു ഗ്രാമമാണ്.

## അവലംബം
എൻസൈക്ലോപീഡിയ ഓഫ് ലൈഫ്

എല്ലാ ജീവജാലങ്ങളെക്കുറിച്ചുമുള്ള വിവരങ്ങൾ ശേഖരിക്കുക എന്ന ഉദ്ദേശത്തോടെ പ്രവർത്തിക്കുന്ന ഒരു സ്വതന്ത്ര സഹകരണ ഇന്റർനെറ്റ്‌  വിജ്ഞാനകോശമാണ്  **എൻസൈക്ലോപീഡിയ ഓഫ്  ലൈഫ്**, **Encyclopedia of Life** (**EOL**). ലോകത്തെല്ലായിടത്തുമുള്ള വിദഗ്ദരും അവിദഗ്ദരുമായ ആളുകളുടെ സംഭാവനകൾ ഉപയോഗിച്ചാണ് ഇത് നിർമ്മിച്ചിരിക്കുന്നത്. ഓരോ സ്പീഷീസിനെക്കുറിച്ചുമുള്ള വിവരണത്തിനുപുറമെ അവയുടെ ചിത്രങ്ങൾ, വീഡിയോകൾ, ശബ്ദരേഖകൾ, ചിത്രീകരണങ്ങൾ എന്നിവയും ഉൾപ്പെടുത്തിയിരിക്കുന്നു.

## അവലംബം

## പുറത്തേക്കുള്ള കണ്ണികൾ

* 
*  from May 2007.

വർഗ്ഗം:ഇന്റർനെറ്റ് വിജ്ഞാനകോശങ്ങൾ
വർഗ്ഗം:സ്വതന്ത്ര വിജ്ഞാനകോശങ്ങൾ
വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ
സീതനഗരം മണ്ഡൽ

**സീതാനഗരം Seethanagaram** ആന്ധ്രാപ്രദേശിലെ ഈസ്റ്റ് ഗോദാവരി ജില്ലയിലെ 59 താലൂക്കുകളിലൊന്നാണ്. സീതാനഗരത്തിലാണ് ഈ താലൂക്കിന്റെ ആസ്ഥാനം. ഈ താലൂക്കിന്റെ അതിരുകൾ ദേവിപട്ണം മണ്ഡൽ, കൊറുകൊണ്ട മണ്ഡൽ, രാജമുന്ധ്രി (റൂറൽ) മണ്ഡൽ എന്നിവയാണ്. ഗോദാവരി നദിയുടെ കരയിലാണ് ഈ പട്ടണത്തിന്റെ ഒരു ഭാഗം കിടക്കുന്നത്.

## അവലംബം

വർഗ്ഗം:ആന്ധ്രാപ്രദേശിലെ താലൂക്കുകൾ